cyanic-selkie/wikianc huggingface dataset:
പൻഹല കോട്ട
ചരിത്രം
ക്രിസ്ത്തുവിനുശേഷം 1178നും 1209നും ഇടയ്ക്കാണ് പൻഹല കോട്ട പണിതത്.1484ൽ പൻഹല കോട്ട ബിജാപ്പൂരിന്റെ കീഴിൽ വന്നു.നൂറുകണക്കിന് വർഷങ്ങൾ കൊണ്ട് അവർ കോട്ട വലിയ തോതിൽ വികസിപ്പിച്ചെടുത്തു .1659ൽ ബിജാപ്പൂരിന്റെ ജനറൽ അഫ്സുൽ ഖാനിന്റെ മരണശേഷം പൻഹല കോട്ട ശിവജി മഹാരാജ് പിടിച്ചെടുത്തു. .അദ്ദേഹത്തിന്റെ കൈയ്യിൽ നിന്നും ബിജാപ്പൂരിന്റെ ആദിൽ ഷാ രണ്ടാമൻ(1656-1972) പൻഹല കോട്ട വീണ്ടും പിടിച്ചെടുത്തു.അദ്ദേഹത്തിനും അത് നിലനിർത്താനായില്ല.ശിവജി മഹാരാജ് പൻഹല കോട്ട വീണ്ടും പിടിച്ചെടുത്തു. ശിവജി മഹാരാജിന്റെ മകനായ സംഭാജി അച്ഛനെതിരെ തിരിഞ്ഞതിനാൽ പൻഹല കോട്ടയിൽ തടവിലാക്കപ്പെട്ടു.ഇദ്ദേഹം പിന്നീട് ഈ കോട്ട പിടിച്ചെടുത്തു രാജാവായി. .പിന്നീട് പൻഹല കോട്ട മുഗളന്മാരുടെ കയ്യിലായി.
പ്രധാന സവിശേഷതകൾ
ഡെക്കാനിലെ ഏറ്റവും വലിയ കോട്ടകളിൽ ഒന്നാണ് പതിനാല് കിലോമീറ്റർ അഥവാ ഒന്പത് മൈൽ ചുറ്റളവുള്ള പൻഹല കോട്ട.സഹ്യാദ്രിയിൽ നിർമ്മിക്കപ്പെട്ട പൻഹല കോട്ടയ്ക്ക് 110 നിരീക്ഷണ ഗോപുരങ്ങളുള്ള പൻഹല കോട്ട സമുദ്രനിരപ്പിൽ നിന്നും 845 മീറ്റർ(2,772 അടി) ഉയരത്തിലാണ് .സഹ്യാദ്രിയിൽ നിർമ്മിക്കപ്പെട്ട ഈ കോട്ട ചുറ്റുപാടിനെക്കാൾ 400ഓളം മീറ്റർ ഉയരത്തിലാണ്.പൻഹല കോട്ടയുടെ അടിയിൽ നിന്നും പുറത്തേക്ക് പല തുരങ്കങ്ങളും ഉണ്ട്.ഇവയിൽ ഒന്നിന് എതാണ്ട് ഒരു കിലോമീറ്റർ ഓളം നീളമുണ്ട് .പൻഹല കോട്ടയിലെ കുറെ സ്മാരകങ്ങൾ ശ്രദ്ധാർഹമായി ആർക്കിയോളജിക്കൽ സർവേ ഓഫ് ഇന്ത്യ പരിഗണിച്ചിട്ടുണ്ട്.
അവലംബം
വർഗ്ഗം:ഇന്ത്യയിലെ കോട്ടകൾ വർഗ്ഗം:മഹാരാഷ്ട്രയിലെ കോട്ടകൾ
മമ്മ മൂ
കഥാപശ്ചാത്തലം
അസാധാരണ കാര്യങ്ങൾ ചെയ്യാൻ ഇഷ്ടപ്പെടുന്ന അമ്മപ്പശുവും കൂട്ടുകാരനായ കാക്കയുമാണ് പ്രധാന കഥാപാത്രങ്ങൾ. പെൺകുട്ടികളായാൽ അടങ്ങിയൊതുങ്ങിക്കഴിയണം എന്ന ആശയത്തെ പ്രതിരോധിക്കുന്ന തരത്തിലാണ് ഓരോ കഥയും. അമ്മപ്പശു ഊഞ്ഞാലാടുന്നു, അമ്മപ്പശുവിന്റെ ക്രിസ്തുമസ്, അമ്മപ്പശു സ്ലൈഡിൽ തെന്നിയിറങ്ങുന്നു, അമ്മപ്പശു ഏറുമാടം കെട്ടുന്നു, അമ്മപ്പശുവിനു മുറിവു പറ്റി എന്നീ  അഞ്ചു കഥകളാണ് മലയാളത്തിൽ പ്രസിദ്ധീകരിച്ചിട്ടുള്ളത്. റൂബിൻ ഡിക്രൂസ്, സെയ്ദ് ഇബ്രാഹിം എന്നിവരാണ് പരിഭാഷകർ. മലയാളപരിഭാഷ പ്രസിദ്ധീകരിച്ചിരിക്കുന്നത് കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ടാണ്.
പുറത്തേക്കുള്ള കണ്ണികൾ
http://mammamu.se/
അവലംബം
വർഗ്ഗം:സ്വീഡിഷ് ഗ്രന്ഥങ്ങൾ
ബാലിക്പപ്പാൻ
ചരിത്രം
1900-കളുടെ ആദ്യപാദത്തിൽ എണ്ണ വ്യവസായത്തിന്റെ മുന്നേറ്റത്തിന് മുമ്പ്, ബാലിക്പപ്പാൻ ഒരു ഒറ്റപ്പെട്ട ബുഗീസ് മൽസ്യബന്ധന ഗ്രാമമായിരുന്നു. ബാലിക്പപ്പാൻ (ബാലിക് = "പിന്നിൽ", പപാൻ = "പലക") എന്ന പേരിന്റെ ഉത്ഭവം ഒരു നാടൻ ഐതിഹ്യവുമായി ബന്ധപ്പെട്ടിരിക്കുന്നു. ഒരു പ്രാദേശിക രാജാവ് ശത്രുക്കളിൽനിന്ന് തന്റെ മകളെ രക്ഷപെടുത്തുവാനായി നവജാതശിശുവിനെ കടലിലേയ്ക്കു എറിഞ്ഞുവെന്നാണ് ഈ ഐതിഹ്യം. പിന്നിൽ മരപ്പലകകൾ ചേർത്തു ബന്ധിച്ചിരുന്ന ശിശുവിനെ മീൻപിടുത്തക്കാരൻ കണ്ടെത്തി രക്ഷപെടുത്തി. ബാലിക്പപ്പാൻ എന്ന പേരിനെക്കുറിച്ചുള്ള മറ്റൊരു കഥ, കുട്ടായി സുൽത്താനേറ്റിലെ സുൽത്താൻ മുഹമ്മദ് ഇദ്രിസ് ഒരു പുതിയ കൊട്ടാരം നിർമ്മിക്കുവാനുള്ള സഹായമായി പാസെർ രാജവംശത്തിലേയ്ക്കു 1000 മരപ്പലകകൾ അയച്ചു കൊടുത്തതായ സംഭവമാണ്.
എണ്ണപ്പാട വികസനം
1897 ഫെബ്രുവരി 10 ന് മതിൽഡ എന്ന പേരിൽ ഒരു ചെറിയ റിഫൈനറി കമ്പനി ആദ്യമായി എണ്ണ കുഴിച്ചെടുക്കൽ ആരംഭിച്ചു. ഡച്ച് എണ്ണ കമ്പനിയായ ബാട്ടാഫ്ഷെ പെട്രോളിയം മാറ്റ്സ്ചാപ്പിജി (ബിപിഎം) ഈ പ്രദേശത്ത് എത്തിച്ചേർന്നതോടെ റോഡുകൾ, തുറമുഖം, പണ്ടകശാലകൾ, ഓഫീസുകൾ, പട്ടാളത്താവളങ്ങൾ, ബംഗ്ലാവുകൾ എന്നിവ കെട്ടിപ്പടുത്തു.
രണ്ടാം ലോകമഹായുദ്ധം
1942 ജനുവരി 24 ന് ബാലിക്പപ്പാനിലെത്തിയ ജാപ്പനീസ് അധിനിവേശ സേനയുടെ കപ്പൽപ്പടക്കു നേരേ നാലു യുണൈറ്റഡ് സ്റ്റേറ്റ്സ് നാവിക ഉന്മൂലകർ നടത്തിയ ആക്രമണത്തിൽ മൂന്നു ജപ്പാൻ കപ്പലുകൾ മുങ്ങിപ്പോയിരുന്നു. ജാപ്പനീസ് സൈന്യം കരക്കിറങ്ങുകയും, പിന്നീടുണ്ടായ ചെറുതും രൂക്ഷവുമായ യുദ്ധത്തിൽ അവർ ഡച്ച് ദുർഗ്ഗത്തെ പരാജയപ്പെടുത്തി അധീനതയിലാക്കുകയും ചെയ്തു. പ്രതിരോധകർ എണ്ണ ശുദ്ധീകരണ ശാലകളും മറ്റു സൗകര്യങ്ങളും ഭാഗികമായി നശിപ്പിച്ചു. അതിനുശേഷം ജാപ്പനീസ് പട അവർ ബന്ദികളാക്കിയിരുന്ന നിരവധി യൂറോപ്യൻ വംശജരെ കൂട്ടക്കൊല ചെയ്തു.
ഭരണം
ബാലിക്പാപ്പാൻ നഗരത്തിന്റെ വടക്കുവശത്ത് കുട്ടായി കാർത്തനെഗാര റീജൻസിയും തെക്കു കിഴക്കും ഭാഗങ്ങളിൽ മകസ്സാർ കടലിടുക്കും പടിഞ്ഞാറ് വടക്കൻ പെനജാം റീജൻസിയുമാണ് അതിരുകൾ.
2010 ലെ കാനേഷുമാരി പ്രകാരം ഈ നഗരം അഞ്ച് ജില്ലകളായി (കെക്കമാതാൻ) വിഭജിക്കപ്പെട്ടിട്ടുണ്ട്:
ജനസംഖ്യാ കണക്കുകൾ
സുഹാർത്തോ സർക്കാരിന്റെ ഏകാധിപത്യ കാലത്ത് വിദേശ നിക്ഷേപങ്ങളെ ആകർഷിച്ചുകൊണ്ട് ബാലിക്പാപ്പൻ അഭൂതപൂർവ്വമായ സാമ്പത്തിക വളർച്ച നേടിയിരുന്നു. വിദേശ നിക്ഷേപത്തെ ആകർഷിച്ചുകൊണ്ട് അഭൂതപൂർവ്വമായ സാമ്പത്തിക വളർച്ച നേടുകയുണ്ടായി, പ്രത്യേകിച്ച് പ്രകൃതി വിഭവങ്ങളുടേയും, ധാതു വിഭവങ്ങളുടേയും ചൂഷണത്തിൽ. അനിയന്ത്രിതമായ പാരിസ്ഥിതിക നാശങ്ങളും അഴിമതിക്കാരായ ഉദ്യോഗസ്ഥവൃന്ദങ്ങളുടേയും രാഷ്ട്രീയക്കാരുടേയും പേരിൽ ഈ നയം അതിനിശതമായി വിമർശിക്കപ്പെട്ടിരുന്നുവെങ്കിലും വിഭവ സമ്പന്നമായ നഗരങ്ങളുടെ വികസനം കുത്തനെ ഉയർന്നിരുന്നു. 1970-കളിൽ ബാലിക്പാപ്പാൻ നഗരത്തിൽ 7% ജനസംഖ്യാ വളർച്ചയുണ്ടാകുകയും അതേസമയം തടി, പെട്രോളിയം എന്നിവയുടെ കയറ്റുമതി നാടകീയമായി വർദ്ധിക്കുകയും ചെയ്തിരുന്നു.
ഭൂമിശാസ്ത്രം
ബലിക്പപ്പാൻ മുനിസിപ്പാലിറ്റിയുടെ ഭൂപ്രകൃതിയിൽ ഭൂരിഭാഗവും പൊതുവേ മലമ്പ്രദേശങ്ങളും (85%) പ്രധാനമായി തീരവും മലനിരകൾക്കു ചുറ്റുപാടുമുള്ള പ്രദേശങ്ങൾ മാത്രം  (15%) നിരപ്പായവയുമാണ്. സമീപത്തുള്ള താഴ്‍വരകളേക്കാൾ കുന്നുകൾക്ക് 100 മീറ്ററിൽ (330 അടി) താഴെ മാത്രം ഉയരമുള്ളവയാണ്.
അവലംബം
വർഗ്ഗം:കലിമന്താൻ‌ വർഗ്ഗം:ഇന്തോനേഷ്യൻ നഗരങ്ങൾ
അദെയോദാത്തൂസ് മാർപ്പാപ്പ
റോമൻ കത്തോലിക്കാ സഭയിലെ രണ്ട് മാർപ്പാപ്പമാർ അദെയോദാത്തൂസ് മാർപ്പാപ്പ എന്ന പേര് സ്വീകരിച്ചിട്ടുണ്ട്.
ഇതും കാണുക
വർഗ്ഗം:മാർപ്പാപ്പമാർ വർഗ്ഗം:മാർപ്പാപ്പമാരുടെ പേരുകൾ വർഗ്ഗം:റോമൻ കത്തോലിക്കാ സഭയിലെ മാർപ്പാപ്പമാർ
കടുവകൊയ്മ
കേരളത്തിൽ മാത്രം കാണപ്പെടുന്ന ഇനം ശുദ്ധജല മത്സ്യം ആണ് കടുവകൊയ്മ. പെരിയാറിൽ തേക്കടിയിൽ മാത്രം കാണപ്പെടുന്ന ഇവ ഇന്ന് വംശനാശത്തിന്റെ വക്കിലാണ്. വിദേശീയമായ മത്സ്യജാതികളുടെ കൃത്രിമമായ നിക്ഷേപമാണ് ഇവയുടെ വംശനാശത്തിനെ ത്വരിതപ്പെടുത്തുന്നത്.
അവലംബം
വർഗ്ഗം:പെരിയാറിലെ തദ്ദേശീയ മത്സ്യങ്ങൾ വർഗ്ഗം:മത്സ്യങ്ങൾ
കാക്കോലിൽ
അവലംബം
വർഗ്ഗം:കൊല്ലം ജില്ലയിലെ ഗ്രാമങ്ങൾ
ആർ. ഹരി
രാഷ്ട്രീയ സ്വയംസേവക സംഘത്തിന്റെ മുതിർന്ന പ്രചാരകൻ,എഴുത്തുകാരനും,സാമൂഹ്യ പ്രവർത്തകനും,പ്രഭാഷകനുമാണ് ആർ ഹരി.രംഗ ഹരി എന്നു പുർണ്ണ നാമം,1930 ൽ വൃശ്ചികത്തിലെ രോഹിണി നക്ഷത്രത്തിൽ,എറണാകുളം ജില്ലയിൽ ജനനം,അച്ഛൻ രംഗ ഷേണോയ് അമ്മ  പത്മാവതി.പഠനം എറണാകുളം സെന്റ്‌ ആൽബർട്ട്സ് ഹൈസ്കൂളിലും ,മഹാരാജാസ് കോളേജിലും.ബാലസ്വയംസേവകനായി രാഷ്ട്രിയ സ്വയം സേവക സംഘത്തിൽ ചേർന്നു,സ്വർഗീയ ഭാസ്ക്കർ റാവുജിയുമായി അടുത്ത ബന്ധം. .
പ്രവർത്തനങ്ങൾ
1948ൽ മഹാത്മാ ഗാന്ധിയുടെ വധത്തെ തുടർന്നു സംഘ നിരോധനം ഉണ്ടായപ്പോൾ സംഘത്തിന്റെ അഖിലഭാരതീയ സത്യാഗ്രഹത്തിൽ പങ്കെടുത്തു ജയിൽ വാസം അനുഷ്ട്ടിച്ചതിനാൽ ഒരു വർഷത്തെ കോളേജ് വിദ്യാഭ്യാസം മുടങ്ങി.പിന്നീട് ഡിഗ്രി പാസ്സായി.1951ൽ സംഘപ്രചാരകായി,ആദ്യം വടക്കൻ പറവൂരിൽ.പിന്നീട്, തൃശൂർ ജില്ല,പാലക്കാട്‌ ജില്ല, തിരുവനന്തപുരം വിഭാഗ് പ്രചാരക്,എറണാകുളം വിഭാഗ് പ്രചാരക്, കോഴിക്കോട് വിഭാഗ് പ്രചാരക് എന്നിങ്ങിനെ. 1980ൽ സഹപ്രാന്ത് പ്രചാരകനായി. 1983ൽ അദ്ദേഹം കേരള പ്രാന്ത് പ്രചാരകും,1989 ൽ അഖില ഭാരതീയ സഹ-ബൌധിക് പ്രമുഖായി.ഒരു വര്ഷം കഴിഞ്ഞപ്പോൾ അഖില ഭാരതീയ ബൌധിക് പ്രമുഖും.
അടിയന്തരാവസ്ഥക്കാലത്ത് (1975 - 1977) അന്നത്തെ പ്രാന്ത് പ്രചാരക് ഭാസ്കർ റാവുജിയും സ്വർഗീയ മാധവ്ജിയും, ആർ ഹരിയുമായിരുന്നു  സംഘത്തിന്റെ  ഒളിവിലുള്ള സംഘടനാ  പ്രവർത്തനം നയിച്ചിരുന്നത്. കൂടാതെ,അന്നത്തെ കടുത്ത സെൻസർഷിപ്പ് വ്യവസ്ഥയിൽ ജനങ്ങൾക്ക് ശരിയായ വിവരങ്ങൾ ലഭിക്കാതിരുന്ന അവസ്ഥയിൽ എല്ലാ സംസ്ഥാനങ്ങളിലം സംഘം  മാസത്തിൽ രണ്ടു പ്രാവശ്യം പത്രങ്ങൾ ഇറക്കിയിരുന്നു. കേരളത്തിൽ കുരുക്ഷേത്രം എന്ന പേരിലായിരുന്നു ആ പത്രം. അതിന്റെ ചുമതല ആർ  ഹരിക്കും എം.എ  കൃഷ്ണനുനുമായിരുന്നു. അടിയന്തരാവസ്ഥക്കു ശേഷം കുരുക്ഷേത്ര എന്ന പേരിൽ സംഘത്തിന്റെ പ്രസിദ്ധീകരണ വിഭാഗം തുടങ്ങിയത് ആർ ഹരി ആയിരുന്നു.
ഇംഗ്ലീഷും ഭാരതത്തിലെ സംസ്കൃതം ഉൾപ്പെടെയുള്ള മിക്ക ഭാഷകളിലും അദ്ദേഹം പ്രവീണനാണ്. നല്ല പ്രസംഗകനാണ്. മികച്ച എഴുത്തുകാരനാണ്‌. നിരവധി ഭാഷകളിൽ നിരവധി പുസ്തകങ്ങൾ എഴുതിയിട്ടുണ്ട്.
m
കൃതികൾ
ഭാരതത്തിലെ എല്ലാ സംഘ മണ്ഡലങ്ങളിലും വ്യക്തി ബന്ധങ്ങൾ.പ്രവർത്തനത്തിന്റെ ഭാഗമായി നിരവധി വിദേശ രാഷ്ട്രങ്ങൾ സന്ദർശിച്ചിട്ടുണ്ട് ഇപ്പോൾ ഔദ്യോഗിക ചുമതലകളിൽ നിന്നും വിരമിച്ചു പ്രാന്ത് കാര്യാലയത്തിൽ(മാധവ നിവാസിൽ)താമസിച്ചു കൊണ്ട് ഗ്രന്ഥ രചനകളിൽ മുഴുകി സജീവ സാന്നിധ്യമായി തുടരുന്നു
അവലംബം
വർഗ്ഗം:ഹിന്ദുത്വം വർഗ്ഗം:ആർ.എസ്.എസ്. പ്രവർത്തകർ വർഗ്ഗം:രാഷ്ട്രീയ സ്വയംസേവക സംഘം പ്രചാരകർ
പീച്ചാനിക്കാട്
കേരളത്തിലെ എറണാകുളം ജില്ലയിലെ ആലുവ താലൂക്കിൽ അങ്കമാലിക്കടുത്ത് സ്ഥിതിചെയ്യുന്ന ഗ്രാമമാണ്‌ പീച്ചാനിക്കാട്. ഇത് കുറുകുറ്റി പഞ്ചായത്തിലുൾപ്പെട്ടിരിക്കുന്നു.
അവലംബം
വർഗ്ഗം:എറണാകുളം ജില്ലയിലെ ഗ്രാമങ്ങൾ
വൻഗേലിസ്
ഒരു പ്രശസ്ത ഗ്രീക്ക് സംഗീതജ്ഞനും സംഗീത സംവിധായകനുമാണ് ഇവാഗിലോസ് ഒഡിസ്സേസ് പപാതനാസിയോ. വൻഗേലിസ് (1943-2022) എന്ന പേരിലാണ് സംഗീതരംഗത്ത് പ്രശ്സ്തൻ. അക്കാദമി പുരസ്കാരം ലഭിച്ച Chariots of Fire അടക്കം നിരവധി ചലച്ചിത്രങ്ങൾക്ക് സംഗീതമൊരുക്കിയിട്ടുണ്ട്.
അവലംബം
വർഗ്ഗം:1943-ൽ ജനിച്ചവർ വർഗ്ഗം:പാശ്ചാത്യ സംഗീതജ്ഞർ
ഹെസക്കിയായുടെ തുരങ്കം
thumb|250px|ഹെസക്കിയായുടെ തുരങ്കം 2010-ൽ thumb|right|250px|തുരങ്കത്തിനുള്ളിലുണ്ടായിരുന്ന സീലോഹാ ലിഖിതം
ബിസി 701-നടുത്ത് യൂദയായിലെ ഹെസക്കിയാരാജാവിന്റെ കാലത്ത് യെരുശലേമിൽ ദാവീദിന്റെ നഗരത്തിനടിയിലൂടെ 533 മീറ്റർ നീളത്തിൽ നിർമ്മിക്കപ്പെട്ട്, ഇന്നോളം നിലനിൽക്കുന്ന തുരങ്കമാണ് ഹെസക്കിയായുടെ തുരങ്കം അഥവാ സീലോഹാ തുരങ്കം. യെരുശലേം നഗരത്തിന്റെ മുഖ്യജലശ്രോതസ്സായിരുന്ന ഗിഹോൺ അരുവിയിലെ വെള്ളം കെന്ദ്രോൻ സമതലത്തിൽ നിന്ന് ദാവീദിന്റെ നഗരത്തിനുള്ളിലെ സീലോഹാക്കുളത്തിൽ എത്തിച്ച് ഉപരോധാവസരങ്ങളിൽ നഗരത്തിലെ ജലലഭ്യത ഉറപ്പാക്കാൻ വേണ്ടിയായിരുന്നു ഇതു നിർമ്മിച്ചത്.
എബ്രായബൈബിൾ രാജാക്കന്മാരുടെ രണ്ടാം പുസ്തകത്തിൽ ഈ തുരങ്കം പരാമർശിക്കപ്പെടുന്നു. യെരുശലേമിന്റെ മേൽ അസീറിയയുടെ ആക്രമണം ആസന്നമാണെന്നു കരുതിയ ഹെസക്കിയാ ഗിഹോൺ അരുവിയിലെ വെള്ളം തടഞ്ഞുനിർത്തി പടിഞ്ഞാറ് ദാവീദിന്റെ നഗരത്തിലെത്തിച്ചതായി ബൈബിളിലെ ദിനവൃത്താന്തം രണ്ടാം പുസ്തകത്തിലും പറയുന്നു.
1880-ൽ തുരങ്കത്തിലൂടെ നടന്ന കുട്ടികൾ പ്രാചീന എബ്രായലിപിയിൽ എഴുതപ്പെട്ട ഒരു ലിഖിതം, അതിന്റെ ഭിത്തിയിൽ കണ്ടെത്തി. ഭിത്തിയിൽ നിന്നു വേർപെടുത്തി കടത്തിക്കൊണ്ടു പോകാനുള്ള ശ്രമത്തിനിടെ പിന്നീട് പൊട്ടിപ്പോയ ലിഖിതം ഒടുവിൽ തുർക്കിയിലെ ഇസ്താംബുൾ നഗരത്തിൽ എത്തിപ്പെട്ടു. ഇസ്താംബുളിലെ മ്യൂസിയത്തിൽ ഇപ്പോൾ അതു സൂക്ഷിക്കപ്പെട്ടിരിക്കുന്നു. തുരങ്കനിർമ്മിതി അവസാനഘട്ടത്തിന്റെ വിവരണമാണ് ലിഖിതത്തിന്റെ ഉള്ളടക്കം. വിപരീതദിശകളിൽ പാറ തുരന്നു മുന്നേറിയ പണിക്കാർ പണിയുടെ പൂർത്തിയിൽ പരസ്പരം സന്ധിക്കുന്നതിന്റെ ചിത്രമാണത്.
കേടുപാടുകൾ മൂലം വായന എളുപ്പമല്ലാതായിരിക്കുന്ന ലിഖിതത്തിന്റെ ഏകദേശവായന ഈവിധമാണ്:-
തുളക്കലിന്റെ പൂർത്തിയാകൽ: തുളക്കലിന്റെ കഥ ഇതാണ്. കല്ലുപൊട്ടിക്കുന്നവർ അവരുടെ കോടാലികൾ, ഒരോരുത്തനും എതിർദിശയിൽ വീശിക്കൊണ്ടിരുന്നു. തുളച്ചുകയറാൻ മൂന്നു മുഴം മാത്രം ബാക്കി നിൽക്കെ, ഒരാൾ അപരനെ വിളിക്കുന്ന സ്വരം കേട്ടു. എന്തെന്നാൽ വലതുവശത്ത് ഒരു വിടവ് ഉണ്ടായിക്കഴിഞ്ഞിരുന്നു. അങ്ങനെ തുളക്കൽ പൂർത്തിയായ ദിവസം കല്ലുപൊട്ടിച്ചിരുന്ന ഓരോരുത്തനും സ്വന്തം കൂട്ടാളിയേയും, കോടാലി കോടാലിയേയും ചെന്നുമുട്ടി. അപ്പൊൾ അരുവിയിലെ വെള്ളം കുളത്തിലേക്ക് 1200 മുഴം ദൂരം ഒഴുകിയെത്തി. കല്ലുപണിക്കാരുടെ തലക്കു മുകളിൽ പാറയുടെ ഉയരം 100 മുഴമായിരുന്നു
മൂക്കുന്നിമല
പദോൽപ്പത്തി
ഹിമാലയത്തിൽ നിന്നും മൃതസജ്ജീവനിയടങ്ങിയ പർവ്വതവുമായി ലങ്കയിലേക്കു പറക്കുന്നതിനിടയിൽ ഹനുമാന്റെ മൂക്കു തട്ടി കൈയ്യിലിരുന്ന മലയുടെ ഒരു ഭാഗം അടർന്നു താഴെ വീണു. ഇതാണ് മൂക്കുന്നിമലയായി തീർന്നത് എന്നാണ് പേരിനെ സംബന്ധിച്ച ഐതിഹ്യം.
ഹെസക്കിയായുടെ തുരങ്കം
തുരങ്കത്തിനുള്ളിലെ ലിഖിതത്തിന്റേയും ഭിത്തിയുടെ മിനുക്കലിൽ കാണപ്പെട്ട ജൈവപദാർത്ഥങ്ങളുടേയും സഹായത്തോടെ തുരങ്കത്തിന്റെ കാലം നിർണ്ണയിക്കപ്പെട്ടിട്ടുണ്ട്.
അവലംബം
വർഗ്ഗം:തുരങ്കങ്ങൾ
മൂക്കുന്നിമല
ചരിത്രം
തിരുവിതാംകൂർ ദിവാനായിരുന്ന സുബ്രഹ്മണ്യ അയ്യരാണ് 1914-ൽ സംരക്ഷിതവനമായി മൂക്കുന്നിമലയെ പ്രഖ്യാപിച്ചത്. 1806-ൽ അഞ്ച് സ്‌ക്വയർ മൈൽ റിസർവ്‌ വനമായി മൂക്കുന്നിമലയെ തിരുവിതാംകൂർ രാജഭരണകാലത്ത് പ്രഖ്യാപിച്ചതായി രേഖകൾ സൂചിപ്പിക്കുന്നു (ഒരു സ്‌ക്വയർ മൈൽ എന്നത് 640 ഏക്കറാണ്). അപ്രകാരംമെങ്കിൽ അഞ്ച് സ്‌ക്വയർ മൈൽ (3200 ഏക്കർ) വനഭൂമി മൂക്കുന്നിമലയിലുണ്ട് എന്ന് വേണം കരുതാൻ.
പാരിസ്ഥിതിക പ്രശ്നങ്ങൾ
ഗുരുതരമായ പാരിസ്ഥിതികപ്രശ്നങ്ങളാണ് മൂക്കുന്നിമലയിലെ താഴ്‌വാരങ്ങളിൽ താമസിക്കുന്ന ജനത ഇപ്പോൾ കടന്നുപോകുന്നത്. അശാസ്ത്രീയ പാറപൊട്ടിക്കൽ കാരണം മൂക്കുന്നിമലയിലെ ജൈവവൈവിധ്യം നശിപ്പിക്കപ്പെടുന്നു എന്നും വ്യാപകമായ പരാതിയുണ്ട്. ഉഗ്രസ്ഫോടനം കാരണം മൂക്കുന്നിമലയിലെ ജീവജാലങ്ങളുടെ ആവാസവ്യവസ്ഥതന്നെ തകിടംമറിഞ്ഞു. മൂക്കുന്നിമലയിൽനിന്ന്‌ ഉത്ഭവിക്കുന്ന പന്ത്രണ്ട് തോടുകൾ ജനങ്ങളുടെ പ്രധാന ജലസ്രോതസ്സായ കരമനയാറ്റിലാണ് എത്തിച്ചേരുന്നത്. ഈ തോടുകൾ പലതും ഇന്ന് നശിച്ച അവസ്ഥയിലാണ്. പരിസ്ഥിതി പ്രവർത്തകരുടെ ഇടപെടലിനെ തുടർന്ന് പ്രശസ്ത പരിസ്ഥിതി പ്രവർത്തക മേധാ പട്കർ 2015 ൽ മൂക്കുന്നിമല സന്ദർശിക്കാനെത്തിയിരുന്നു. പരിസ്ഥിതി സംരക്ഷണം ലക്ഷ്യമിട്ട് മൂക്കുന്നിമല സംരക്ഷണ സമരസമിതിയും രംഗത്തുണ്ട്.
അവലംബം
വർഗ്ഗം:തിരുവനന്തപുരം ജില്ലയിലെ കുന്നുകൾ
എവല്യൂഷൻ
ഗ്നോമിന്റെ ഔദ്യോഗിക ഈമെയിൽ ക്ലയിന്റാണ് ഗ്നോം എവല്യൂഷൻ. (നോവൽ എവല്യൂഷൻ, സിമിയൻ എവല്യൂഷൻ, എന്നീ പേരുകളിലാണ് നോവൽ 2003-ൽ സിമിയൻ(Ximian) ഏറ്റെടുക്കുന്നതിന് മുമ്പ് അറിയപ്പെട്ടിരുന്നത്) ഗ്നോമിന്റെ ഔദ്യോഗിക വ്യക്തിഗത ഇൻഫോർമേഷൻ മാനേജരാണ്. 2004 സെപ്റ്റംബറിൽ ഗ്നോം 2.8 പതിപ്പിനൊപ്പം എവല്യൂഷൻ 2.0 ഉൾപ്പെടുത്തിയതു മുതൽ ഇത് ഗ്നോമിന്റെ ഔദ്യോഗിക ഭാഗമാണ്. ഇതിന്റെ സമ്പർക്കമുഖവും പ്രവർത്തനവും ഏതാണ്ട് മൈക്രോസോഫ്റ്റ് ഔട്ട്‌ലുക് എക്സ്പസ്സിനു തുല്യമാണ്. ഈമെയിൽ നിയന്ത്രണത്തിനൊപ്പം അഡ്രസ് ബുക്ക്, കലണ്ടർ, ടാസ്ക് മാനേജ്‌മെന്റ്, നോട്ട് ടേക്കിങ് മുതലായ സവിശേഷതകളുമുണ്ട്. പോപ് 3, ഐമാപ് പ്രോട്ടോക്കോളുകളെ പിന്തുണയ്ക്കുന്ന എവല്യൂഷൻ ഗ്നു ജി.പി.എല്ലിലാണ് പുറത്തിറക്കിയിരിക്കുന്നത്. ഗ്നു ലെസ്സർ ജനറൽ പബ്ലിക് ലൈസൻസിന്റെ (എൽജിപിഎൽ) നിബന്ധനകൾക്ക് കീഴിൽ ലൈസൻസുള്ള സ്വതന്ത്ര സോഫ്റ്റ്‌വെയറാണ് എവല്യൂഷൻ.
പ്രത്യേകകൾ
എവല്യൂഷൻ ഇനിപ്പറയുന്ന സവിശേഷതകൾ നൽകുന്നു:
അവലംബം
വർഗ്ഗം:സ്വതന്ത്ര ഇ മെയിൽ സം‌വിധാനങ്ങൾ വർഗ്ഗം:ഗ്നോം സഞ്ചയം
ക്വീൻസ്‌ലാൻഡ്
പുറത്തേക്കുള്ള കണ്ണികൾ
വർഗ്ഗം:ക്വീൻസ്‌ലാൻഡ്
കാലിക്സ്തൂസ്
റോമൻ കത്തോലിക്കാ സഭയിലെ മൂന്ന് മാർപ്പാപ്പമാരും ഒരു പാപ്പാവിരുദ്ധപാപ്പയും കാലിക്സ്തൂസ് മാർപ്പാപ്പ എന്ന പേര് സ്വീകരിച്ചിട്ടുണ്ട്.
ഇതും കാണുക
വർഗ്ഗം:മാർപ്പാപ്പമാർ വർഗ്ഗം:മാർപ്പാപ്പമാരുടെ പേരുകൾ വർഗ്ഗം:റോമൻ കത്തോലിക്കാ സഭയിലെ മാർപ്പാപ്പമാർ
ക്ലോഡിയോ ബ്രാവോ
ക്ലോഡിയോ ആന്ദ്രെസ് ബ്രാവോ മുനോസ് (സ്പാനിഷ്: [klauðjo βɾaβo]; [nb 1]; ജനനം 1983 ഏപ്രിൽ 13) ഒരു ചിലിയൻ പ്രൊഫഷണൽ ഫുട്ബോൾ കളിക്കാരനാണ്. ലാ ലീഗാ ക്ലബ്ബ് റയൽ ബെറ്റിസ്, ചിലി ദേശീയ ടീം എന്നിവക്ക് വേണ്ടി ഒരു ഗോൾ കീപ്പർ ആയിട്ടാണ് അദ്ദേഹം കളിക്കുന്നത്. ചിലിയിലെ ക്ലബ് ആയ കൊളോ-കൊളോക്കൊപ്പം ചേർന്ന് കളി ആരംഭിച്ച അദ്ദേഹം പിന്നീട്  2006 ൽ റിയൽ സോസീഡാഡിലേക്ക് ചേക്കേറുകയും അവർക്ക് വേണ്ടി  237 മത്സരങ്ങൾ കളിക്കുകയും ചെയ്തു. 2014 ൽ 12 ദശലക്ഷം യൂറോ പ്രതിഫലം തുകക്ക് ബാഴ്സലോണയിൽ എത്തിയ ബ്രാവോ ആ സീസണിൽ ബാഴ്സലോണക്കായി മൂന്ന് കിരീടങ്ങൾ (ട്രെബിൾ) നേടി. 2016 ൽ അദ്ദേഹം ഇംഗ്ലീഷ് പ്രീമിയർ ലീഗ് ക്ലബ്ബ് മാഞ്ചസ്റ്റർ സിറ്റിയിലേക്ക് മാറി.
അലക്സിസ് സാഞ്ചസ്സിനൊപ്പം ചിലിക്കുവേണ്ടി ഏറ്റവും കൂടുതൽ മത്സരങ്ങൾ കളിച്ച കളിക്കാരനാണ് ബ്രാവോ. 2004 ൽ അരങ്ങേറ്റം മുതൽ 115 മത്സരങ്ങളിൽ അദ്ദേഹം പങ്കെടുത്തു. രണ്ട് ലോകകപ്പ്, ഫിഫ കോൺഫെഡറേഷൻ കപ്പ്, അഞ്ച് കോപ്പ അമേരിക്ക എന്നീ ടൂർണമെന്റുകളിൽ ബ്രാവോ ചിലിയെ പ്രതിനിധീകരിച്ചിട്ടുണ്ട്. ക്യാപ്റ്റൻ എന്ന നിലയിൽ 2015 ലും 2016 ലും ചിലിയെ കോപ്പ അമേരിക്ക കിരീടത്തിലേക്ക് ബ്രാവോ നയിച്ചു.
അന്താരാഷ്ട്ര മത്സരങ്ങൾ
ലഘുചിത്രം|Bravo (front, in blue), with the rest of the Chilean squad and the nation's president [[മിഷേൽ ബാഷെൽ|Michelle Bachelet, ahead of the opening of the 2015 Copa América]]
ബാഹ്യ കണ്ണികൾ
വർഗ്ഗം:1983-ൽ ജനിച്ചവർ വർഗ്ഗം:2010 ഫിഫ ലോകകപ്പിലെ കളിക്കാർ വർഗ്ഗം:2014 ഫിഫ ലോകകപ്പിലെ കളിക്കാർ വർഗ്ഗം:ഫുട്ബോൾ ഗോൾകീപ്പർമാർ വർഗ്ഗം:ചിലിയൻ ഫുട്ബോൾ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ
ഹെയ്‌ലി മക്‌ഫാർലാൻഡ്
ഒരു അമേരിക്കൻ നടിയാണ് ഹെയ്‌ലി മക്‌ഫാർലാൻഡ് (ജനനം മാർച്ച് 29, 1991). ഫോക്സ് ക്രൈം നാടക പരമ്പരയായ ലൈ ടു മിയിലെ എമിലി ലൈറ്റ്മാനെ അവതരിപ്പിച്ചതിലൂടെയാണ് അവർ കൂടുതൽ അറിയപ്പെടുന്നത്. അമാനുഷിക ഹൊറർ ചിത്രമായ ദി കൺജറിംഗിൽ മക്ഫാർലാൻഡ് നാൻസി പെറോണിനെ അവതരിപ്പിച്ചു.
യൂറോപ്യൻ മുയൽ
തെക്കുപടിഞ്ഞാറൻ യൂറോപ്പ്, സ്പെയിൻ, പോർട്ടുഗൽ, വടക്കുപടിഞ്ഞാറൻ ആഫ്രിക്ക, മൊറോക്കൊ, അൽജീറിയ മുതാലായ രാജ്യങ്ങളിൽ സാധാരണ കണ്ടുവരുന്ന മുയലുകൾ യൂറോപ്യൻ മുയൽ അഥവാ പടിഞ്ഞാറൻ മുയൽ (The European rabbit or common rabbit) എന്ന പേരിൽ അറിയപ്പെടുന്നു. യൂറോപ്പാണ് ഇവയുടെ സ്വദേശം. അന്റാർട്ടിക്കയും സഹാറയുടെ ചില ഭാഗങ്ങളുമൊഴികെ ലോകത്ത് എല്ലായിടങ്ങളിലും വ്യാപിച്ചുകഴിഞ്ഞു. ഇവയുടെ എണ്ണത്തിൽ ഏറ്റവുമധികം വർദ്ധനവുണ്ടായത് ഓസ്ട്രേലിയയിൽ ആണ്. ഓസ്ടേലിയയുടെ ചരിത്രത്തിലെ ഏറ്റവും വലിയ ജീവിവർഗ്ഗനാശത്തിനു കാരണം ഇവയാണെന്നു പറയപ്പെടുന്നു.
ഹെയ്‌ലി മക്‌ഫാർലാൻഡ്
ആദ്യകാല ജീവിതം
ഹെയ്‌ലി മക്‌ഫാർലാൻഡ് 1991 മാർച്ച് 29-ന് ഒക്‌ലഹോമയിലെ എഡ്മണ്ടിൽ ജനിച്ചു. അവർ ഒക്‌ലഹോമ സിറ്റിയിലെ ലിറിക് തിയേറ്ററിൽ വേനൽക്കാല സംഗീത പരിപാടികൾ അവതരിപ്പിക്കാൻ തുടങ്ങി. ഒക്‌ലഹോമയിൽ താമസിക്കുമ്പോൾ, അവർ മിഷേൽ ഡി ലോങ്ങിന്റെ ACTS ആക്ടിംഗ് അക്കാദമിയിൽ പ്രെറ്റി ലിറ്റിൽ ലയേഴ്‌സ് ഫെയിമിലെ റയാൻ മെറിമാനെപ്പോലുള്ള സഹ പൂർവ്വ വിദ്യാർത്ഥികളോടൊപ്പം പഠിച്ചു. ലോസ് ഏഞ്ചൽസിലെ ഒരു മാനേജർക്ക് യുവ നടന്റെ ഒരു ടേപ്പ് അയച്ചതിന്റെ ബഹുമതി മിഷേൽ ഡി ലോംഗ് ആണ്. മ്യൂസിക്കൽ തിയേറ്ററിൽ മാത്രം താൽപ്പര്യം ഉണ്ടായിരുന്നിട്ടും, മാനേജരെ പരിചയപ്പെടുത്തിയ ശേഷം, മക്ഫാർലൻഡ് അഭിനയത്തിലേക്ക് മാറി. കൗമാരപ്രായത്തിൽ, ലോസ് ഏഞ്ചൽസിലെ ഓഡിഷനായി മക്ഫാർലാൻഡ് പതിവ് യാത്രകൾ നടത്തിയിരുന്നു. അവളും കുടുംബവും 2008-ൽ ലോസ് ഏഞ്ചൽസിലേക്ക് സ്ഥിരമായി താമസം മാറി.
പുറംകണ്ണികൾ
വർഗ്ഗം:1991-ൽ ജനിച്ചവർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ
യൂറോപ്യൻ മുയൽ
നിറം
അടിഭാഗത്തു വെള്ളയും മറ്റുഭാഗങ്ങൾ ബ്രൗൺ നിറവുമായിരിക്കും പടിഞ്ഞാറൻ മുയലിന്റേത്. അപൂർവമായി വെള്ളനിറത്തിലും കാണപ്പെടുന്നു. കാഴ്ച്ചയിൽ നീണ്ടു നിവർന്നു നിൽക്കുന്ന ചെവികളും നാലു കാലുകളും ഉണ്ട്. രോമാവൃതമായ ശരീരമായിരിക്കും.
നീളവും തൂക്കവും
13.5 ഇഞ്ചു മുതൽ 20 ഇഞ്ചു വരെ നീളവും 4 സെന്റീമീറ്റർ മുതൽ 8 സെ മീ വരെ വാൽനീളവു ഉണ്ടാകും. ഇതിന്റെ ഭാരം ഒരു കിലോഗ്രാം മുതൽ 2.25 കിലോഗ്രാം വരെ കാണും.
പുറത്തേക്കുള്ള കണ്ണികൾ
വർഗ്ഗം:യൂറോപ്പിലെ സസ്തനികൾ വർഗ്ഗം:തുർക്കിയിലെ സസ്തനികൾ വർഗ്ഗം:അൾജീറിയയിലെ സസ്തനികൾ വർഗ്ഗം:മൊറോക്കൊയിലെ സസ്തനികൾ വർഗ്ഗം:ആഫ്രിക്കയിലെ സസ്തനികൾ വർഗ്ഗം:ദക്ഷിണാഫ്രിക്കയിലെ സസ്തനികൾ വർഗ്ഗം:മുയലുകൾ വർഗ്ഗം:ഓസ്ട്രേലിയയിലെ സസ്തനികൾ
മാരീചി (ബുദ്ധിസം)
മാരീചി ( സംസ്കൃതം : मारीची, lit. "റേ ഓഫ് ലൈറ്റ്"; ചൈനീസ് : 摩利支天; പിൻയിൻ : Mólìzhītiān ; ജാപ്പനീസ്: Marishiten) എന്നത് ഒരു ബുദ്ധ ദേവനോ അല്ലെങ്കിൽ ദേവിയോ ആണ്. അതുപോലെതന്നെ പ്രകാശവുമായും സൂര്യനുമായും ബന്ധപ്പെട്ട ഒരു ബോധിസത്വമായും ഇതിനെ കണക്കാക്കപ്പെടുന്നു. എങ്കിലും അറിയപ്പെടുന്ന ഏറ്റവും പഴയ രേഖകളനുസരിച്ച് മാരീചി ഒരു ദേവതതന്നെയാണ്; പിന്നീട് ചില പ്രദേശങ്ങളിൽ (ഉദാഹരണത്തിന് കിഴക്കൻ ഏഷ്യയിലെ യോദ്ധാക്കൾക്കിടയിൽ) മാരീചി ഒരു പുരുഷ ദൈവമായി പരിണമിക്കപ്പെടുകയും പ്രചാരത്തിലാകുകയുമാണ് ചെയ്തത്. . അനേകം കൈകൾ ഉള്ള ദേവതയായി സാധാരണ ചിത്രീകരിക്കപ്പെടുന്ന മാരീചിയുടെ വാഹനം പന്നിയോ അല്ലെങ്കിൽ ഏഴ് കുതിരകളോ ഏഴ് പന്നികളോ വലിക്കുന്ന രഥമോ ആണ്. മാരീചിക്ക് ഒന്ന് അല്ലെങ്കിൽ മൂന്ന് മുതൽ ആറ് വരെ തലകളാണുള്ളത്. അതിൽ ഒരു തലയ്ക്ക് പന്നിയുടെ ആകൃതിയായിരിക്കും. കിഴക്കൻ ഏഷ്യയുടെ ചില ഭാഗങ്ങളിൽ തലയോട്ടികൊണ്ടുള്ള ഒരു മാല ധരിച്ച രീതിയിൽ ഭയപ്പെടുത്തുന്ന രൂപമാണ് മാരീചിക്കുള്ളത്. താമരയിൽ ഇരിക്കുന്ന രീതിയിലും മാരീചിയെ ചിത്രീകരിക്കാറുണ്ട്.
മാരീചിയുടെ ആദ്യകാല പ്രതിമകളിൽ ചിലത് ഇന്ത്യയിലും ടിബറ്റിലുമാണ് കാണപ്പെടുന്നത്. ആന്ധ്രാപ്രദേശിലെ പുരാതന തുറമുഖ നഗരവും ബുദ്ധമത കേന്ദ്രവുമായിരുന്ന സാലിഹുണ്ടത്തിനു സമീപം സൂര്യദേവനു സമാനമായ രീതിയിൽ ഏഴ് കുതിരകൾ വലിക്കുന്ന രഥത്തിൽ സഞ്ചരിക്കുന്ന രീതിയിലാണ് മാരീചിയെ ചിത്രീകരിച്ചിരിക്കുന്നത്. മഹായാന ബുദ്ധമത ഗ്രന്ഥങ്ങളിൽ, ശ്രാവസ്തിയിൽ ബുദ്ധൻ അവതരിപ്പിച്ചതനുസരിച്ച് അവൾ പ്രഭാതത്തിന്റെ ദേവതയാണ്. സൂര്യന്റെ സ്ത്രീരൂപം, ഉഷ, ദുർഗ, വജ്ര-വരാഹി എന്നീ ദേവതകളിൽ നിന്നും ഉരുത്തിരിഞ്ഞ ഒരു ദേവതാസങ്കൽപ്പമായി മാരീചിയെ പരിഗണിക്കാവുന്നതാണ്. ബുദ്ധമത ധരണികളിൽ ഉരുത്തിരിഞ്ഞുവന്ന ദേവതകളിൽ (അല്ലെങ്കിൽ ദേവൻ) ഒന്നുതന്നെയാണ് മാരീചി.
ടിബറ്റൻ ബുദ്ധമതത്തിൽ അവരെ, പ്രഭാതത്തിന്റെ ദേവത (അല്ലെങ്കിൽ വെളിച്ചത്തിന്റെ), രോഗം ഭേദമാക്കുന്നവൾ, എല്ലാ ജീവജാലങ്ങളുടെയും ജ്ഞാനോദയം കാംക്ഷിക്കുന്നവൾ എന്നീ രീതിയിലാണ് ചിത്രീകരിച്ചിരിക്കുന്നത്. ജാപ്പനീസ് ബുദ്ധമതത്തിൽ അവളെ യോദ്ധാക്കളുടെ ദേവതയായി ചിത്രീകരിച്ചിരിക്കുന്നു. അതായത് ബുഷിയുടെയോ സമുറായിയുടെയോ സംരക്ഷകയും തെറ്റായ അവസ്ഥയിൽ നിന്ന് ശരിയായ അസ്തിത്ത്വത്തിലേക്കു നയിക്കുന്നവളുമാണവൾ.
പുറംകണ്ണികൾ
വർഗ്ഗം:ചൈനീസ് ദേവതകൾ
യൂജിൻ മാർപ്പാപ്പ
ഇതും കാണുക
വർഗ്ഗം:മാർപ്പാപ്പമാർ വർഗ്ഗം:മാർപ്പാപ്പമാരുടെ പേരുകൾ വർഗ്ഗം:റോമൻ കത്തോലിക്കാ സഭയിലെ മാർപ്പാപ്പമാർ
ക്രിസ്ത്യൻ ഭീകരവാദം
ക്രിസ്തുമതത്തിൽ നിന്നുള്ള പ്രേരണയും ലക്ഷ്യങ്ങളും കാരണം വ്യക്തികളോ സംഘടനകളോ നടത്തുന്ന ഭീകരവാദപ്രവർത്തനങ്ങളാണ് ക്രിസ്ത്യൻ ഭീകരവാദം. മറ്റു‌ള്ള മതതീവ്രവാദത്തെ പോലെതന്നെ ക്രിസ്ത്യൻ തീവ്രവാദികളും തങ്ങളുടെ വിശ്വാസ വ്യാഖ്യാന‌ങ്ങളെ മുറുകെപ്പിടിക്കുന്നവരാണ്. ഇവിടെ ബൈബിളാണ് വിശ്വാസസ്രോതസ്സായി പ്രവർത്തിക്കുന്നത്. ഇത്തരം വിഭാഗങ്ങൾ അതിക്രമങ്ങളും കൊലപാതകവും ന്യായീകരിക്കാൻ പഴയനിയമവും പുതിയനിയമവും ഉദ്ധരിക്കാറുണ്ട്. പുതിയനിയമത്തിൽ പ്രസ്താവിച്ചിട്ടുള്ള "അന്ത്യകാലം" കൊണ്ടുവരാനാണ് ഇവർ ശ്രമിക്കുന്നത്.
ഇന്ത്യ
വടക്കുകിഴക്കൻ ഇന്ത്യയിലെ അതിർത്തി പങ്കിടുന്ന പല സംസ്ഥാനങ്ങളിലും ക്രിസ്ത്യൻ ഭീകരവാദം പ്രത്യക്ഷപ്പെട്ടിട്ടുണ്ട്.
ത്രിപുര
ത്രിപുര ഇന്ത്യയിൽ നിന്ന് വിഘടിപ്പിക്കണം എന്നാവശ്യപ്പെടുന്ന ഒരു വിഭാഗമാണ് നാഷണൽ ലിബറേഷൻ ഫ്രണ്ട് ഓഫ് ത്രിപുര (എൻ.എൽ.എഫ്.ടി.). ഇവർ ക്രിസ്ത്യൻ വിശ്വാസങ്ങളാൽ പ്രേരിതരായാണ് ഭീകരവാദപ്രവൃത്തികളിൽ ഏർപ്പെടുന്നതെന്ന് പ്രസ്താവിക്കപ്പെട്ടിട്ടുണ്ട്. 2002-ലെ പ്രിവൻഷൻ ഓഫ് ടെററിസം ആക്റ്റനുസരിച്ച് ഈ സംഘടനയെ ഭീകരവാദസംഘടനയായാണ് കണക്കാക്കുന്നത്. ബാപ്റ്റിസ്റ്റ് ചർച്ച് ഓഫ് ത്രിപുര ഈ സംഘടനയ്ക്ക് ആയുധങ്ങളും സാമ്പത്തിക പിന്തുണയും നൽകുന്നുണ്ടെന്നാണ് സംസ്ഥാന ഭരണകൂടം അവകാശപ്പെടുന്നത്. ത്രിപുരയിലെ നോവപാറ ബാപ്റ്റിസ്റ്റ് ചർച്ച് മുഖേന എൻ.എൽ.എഫ്.ടി. സ്ഫോടകവസ്തുക്കൾ കൈവശപ്പെടുത്തിയതായി സംസ്ഥാന സർക്കാരും മാദ്ധ്യമങ്ങളും റിപ്പോർട്ട് ചെയ്യുന്നുണ്ട്. മതപരമായ ആഘോഷങ്ങളിലേർപ്പെടുന്ന ഹിന്ദുക്കളെ ഇവർ വധിക്കുമെന്ന് ഭീഷണിപ്പെടുത്താറുണ്ട്. 1999 നും 2001-നുമിടയിൽ ത്രിപുരയിൽ 20-ലധികം ഹിന്ദുക്കളെ ബലപ്രയോഗത്തിലൂടെ ക്രിസ്തുമതത്തിലേയ്ക്കുള്ള മതം മാറ്റത്തെ എതിർത്തതിനാൽ ഇവർ വധിച്ചിട്ടുണ്ടെന്ന് റിപ്പോർട്ട് ചെയ്യപ്പെറ്റിട്ടുണ്ട്. സായുധരായ എൻ.എൽ.എഫ്.ടി. ഭീകരവാദികൾ ഈ പ്രദേശത്തുള്ള ഹിന്ദുക്കളെ ബലപ്രയോഗത്തിലൂടെ മതം മാറ്റിയതായും ഹിന്ദുക്കൾ പറയുന്നു. ബലപ്രയോഗത്തിലൂടെയുള്ള ഇത്തരം മതം മാറ്റങ്ങളും അടിച്ചമർത്തലിനായി ചിലപ്പോൾ ബലാത്സംഗം ഒരുപകരണമായി ഉപയോഗിക്കുന്നതും ഇന്ത്യയ്ക്കുപുറത്തുള്ള പണ്ഡിതർ ചൂണ്ടിക്കാണിച്ചിട്ടുണ്ട്. ദേശീയ ന്യൂനപക്ഷ കമ്മീഷനിലെ പ്രതിനിധിയായിരുന്ന ജോൺ ജോസഫ് വടക്കുകിഴക്കൻ മേഖലയിലെ ഭീകരവാദത്തിനായി ലഭിക്കുന്ന വിദേശ സഹായം കേരളത്തിലെ ക്രിസ്ത്യാനികളിലൂടെയാണ് നൽകപ്പെടുന്നതെന്ന് 2000-ൽ പ്രസ്താവിക്കുകയുണ്ടായി.
മണിപ്പൂർ
1992–1993-ൽ മണിപ്പൂരിലെ കുകി ഗോത്രവർഗ്ഗക്കാരുടെ വംശശുദ്ധീകരണം നടത്തിയത് നാഷണൽ സോഷ്യലിസ്റ്റ് കൗൺസിൽ ഓഫ് നാഗാലാന്റ് എന്ന സംഘടനയുടെ ഐസക്-മുവിയ വിഭാഗമാണെന്ന് ("നാഗാലാന്റ് ക്രിസ്തുവിനു വേണ്ടി" എന്നാണ് ഇവരുടെ മുദ്രാവാക്യം) ആരോപിക്കപ്പെട്ടിട്ടുണ്ട്. ഈ അക്രമത്തിൽ 900-ലധികം ആൾക്കാർ മരിച്ചിട്ടുള്ളതായി കണക്കാക്കുന്നു. ഈ നടപടിയിലൂടെ 350 കുകി ഗ്രാമങ്ങൾ ശുദ്ധീകരിക്കപ്പെടുകയും 100,000 കുകികൾ അഭയാർത്ഥികളാവുകയും ചെയ്തു.
ഗ്രേറ്റ് ബ്രിട്ടൻ
ആധുനികകാലത്തിന്റെ ആദ്യ സമയങ്ങളിൽ ബ്രിട്ടനിൽ റിഫോർമേഷന്റെയും പ്രൊട്ടസ്റ്റന്റ് മതദേവാലയങ്ങളുടെ സ്ഥാപനത്തിന്റെയും ഭാഗമായി മതപരമായ പോരാട്ടങ്ങളുണ്ടായിരുന്നു. ഗൺപൗഡർ ഗൂഢാലോചന ഇംഗ്ലണ്ടിലെ ഭരണകേന്ദ്രമായ വെസ്റ്റ് മിനിസ്റ്റർ കൊട്ടാരം തകർക്കാനുള്ള നടക്കാതെപോയ ഒരു ശ്രമമായിരുന്നു. ഇത് മത ഭീകരവാദത്തിന്റെ ഒരുദാഹരണമാണെന്ന് പീറ്റർ സ്റ്റൈൻഫെൽസ് ചൂണ്ടിക്കാട്ടുന്നു.
വടക്കൻ അയർലാന്റ്
സ്റ്റീവൻ ബ്രൂസിനെപ്പോലുള്ള ചില പണ്ഡിതർ വാദിക്കുന്നത് സാമൂഹികവും സാമ്പത്തികവുമായ വശങ്ങളുണ്ടെങ്കിൽ പോലും വടക്കൻ അയർലാന്റിലെ കുഴപ്പങ്ങൾ പ്രാഥമികമായി ഒരു മതപരമായ പോരാട്ടമാണെന്നാണ്.
നോർവേ
2011 ജൂലൈ മാസത്തിൽ, ആന്ത്രെ ബെഹ്രിങ് ബ്രൈവിക് എന്നയാളെ ഓസ്ലോയിൽ കാർ ബോംബ് സ്ഫോടനം നടത്തിയതിനും ഉടോയ ദ്വീപിൽ വെടിവെപ്പ് നടത്തിയതിനും അറസ്റ്റ് ചെയ്യുകയുണ്ടായി. ഈ അക്രമങ്ങളുടെ ഭാഗമായി 151 പേർക്ക് പരിക്കേൽക്കുകയും 77 പേർ മരിക്കുകയും ചെയ്തു. ഈ അക്രമത്തിനു മണിക്കൂറുകൾക്കു മുൻപ് ബ്രൈവിക് 1500 പേജുള്ള ഒരു പത്രിക പുറത്തിറക്കിയിരുന്നു. കുടിയേറ്റക്കാർ നോർവേയുടെ പരമ്പരാഗത മൂല്യങ്ങൾ ഇല്ലാതെയാക്കുകയാണ് എന്നായിരുന്നു ഇദ്ദേഹത്തിന്റെ അഭിപ്രായം. സ്വയം ഒരു "ക്രിസ്ത്യൻ കുരിശുയുദ്ധക്കാരനായാണ്" ബ്രൈവിക് വിശേഷിപ്പിച്ചത്. വലതുപക്ഷ നിലപാടുകൾ കൂടാതെ ഇദ്ദേഹം ക്രിസ്ത്യൻ തീവ്രവാദനിലപാടുകളും എടുത്തിരുന്നുവെന്ന് വിശകലനം ചെയ്യപ്പെട്ടിട്ടുണ്ട്. ഇതിനെതിരായും അഭിപ്രായമുയർന്നിരുന്നു.
റൊമേനിയ
ഓർത്തഡോക്സ് ക്രിസ്ത്യൻ പ്രസ്ഥാനങ്ങളായ അയൺ ഗാഡ്, ലാനിസിയേരി എന്നിവ ജൂതവിരുദ്ധ ഫാസിസ്റ്റ് നിലപാടുകളുള്ള പ്രസ്ഥാന‌ങ്ങളാണെന്ന് വിലയിരുത്തപ്പെട്ടിട്ടുണ്ട്. 1930-കളിൽ നടത്തിയ രാഷ്ട്രീയകൊലപാതകങ്ങളും ബുക്കാറസ്റ്റ് പ്രോഗ്രോം എന്ന സംഭവവും ഈ സംഘടനകളുടെ ചെയ്തികളാണ്.
ഉഗാണ്ട
ഉഗാണ്ടൻ ഭരണകൂടത്തിനെതിരായി ഗറില്ല യുദ്ധത്തിലേർപ്പെട്ടിരുന്ന ഒരു കൾട്ട് സംഘടനയാണ് ലോഡ്സ് റെസിസ്റ്റൻസ് ആർമി. ഇവർ കൂട്ടക്കൊല, തട്ടിക്കൊണ്ടുപോകൽ, ശരീരം വികൃതമാക്കൽ, പീഡനം, ബലാത്സംഗം, ബലപ്രയോഗത്തിലൂടെയുള്ള ബാലവേല, കുട്ടികളെ ലൈംഗികവൃത്തികൾക്കുള്ള അടിമകളായി ഉപയോഗിക്കുക എന്നിങ്ങനെ മനുഷ്യരാശിക്കെതിരായ ധാരാളം കുറ്റങ്ങൾ ചെയ്തതായും കുട്ടി പോരാളികളെ ഉപയോഗിച്ചതായും ആരോപിക്കപ്പെട്ടിട്ടുണ്ട്. ഇത് ക്രിസ്ത്യൻ വിശ്വാസങ്ങളും ആത്മീയതയും കൂട്ടിക്കുഴയ്ക്കുന്ന ഒരു പ്രസ്ഥാനമാണ്. ഈ സംഘടനയുടെ മേധാവിയായ ജോസഫ് കോണി താൻ ദൈവത്തിന്റെ വക്താവാണെന്നും പരിശുദ്ധാത്മാവിന്റെ മാദ്ധ്യമമാണെന്നും അവകാശപ്പെടുന്നു. എൽ.ആർ.എ. പോരാളികൾ പോരാട്ടത്തിനു മുൻപായി കൊന്ത ധരിക്കുകയും ബൈബിളിലെ വചനങ്ങൾ വായിക്കുകയും ചെയ്യുന്നുണ്ട്.
അമേരിക്കൻ ഐക്യനാടുകൾ
1861–1865 കാലഘട്ടത്തിലെ അമേരിക്കൻ ആഭ്യന്തരയുദ്ധത്തിനുശേഷം പ്രൊട്ടസ്റ്റന്റ് വിഭാഗത്തിന്റെ നേതൃത്വത്തിൽ കു ക്ലക്സ് ക്ലാൻ (കെ.കെ.കെ.) എന്ന സംഘടന കൊള്ളിവെപ്പ്, മർദ്ദനം, താക്കീതെന്ന നിലയിൽ കുരിശുകൾ ചുട്ടെരിക്കുക, വസ്തുക്കൾ നശിപ്പിക്കുക, കറുത്തവർഗ്ഗക്കാരെ തൂക്കിക്കൊപ്പുക, കൊലപാതകം നടത്തുക, ബലാത്സംഗം ചെയ്യുക, ടാറിൽ മുക്കി തൂവലുകൾ പതിപ്പിക്കുക, ചാട്ടവാറിനടിക്കുക എന്നിങ്ങനെ പല പ്രവർത്തനങ്ങളിലുമേർപ്പെട്ടിരുന്നു. കറുത്തവർഗ്ഗക്കാർ, ജൂതന്മാർ, കത്തോലിക്കർ മറ്റ് സാമൂഹിക വംശീയ ന്യൂനപക്ഷങ്ങൾ എന്നിവരായിരുന്നു ഇവരുടെ ഇരകൾ.
ക്രിസ്ത്യൻ ഭീകരവാദ വിശ്വാസപ്രമാണമായിരുന്നു ക്ലാൻ അംഗങ്ങൾക്കുണ്ടായിരുന്നത്. ഇവരുടെ വിശ്വാസങ്ങൾ "ക്രിസ്തുമതത്തിന്റെ അടിത്തറ"യിലായിരുന്നു പടുതുയർത്തിയിരുന്നത്. അമേരിക്കയിൽ പ്രൊട്ടസ്റ്റന്റ് ക്രിസ്ത്യൻ മൂല്യങ്ങൾ ഏതുവിധേനയും സ്ഥാപിക്കുക എന്നതായിരുന്നു കെ.കെ.കെ.യുടെ ലക്ഷ്യങ്ങളിലൊന്ന്. യേശുക്രിസ്തു ആദ്യത്തെ ക്ലാൻ അംഗമാണെന്നായിരുന്നു ഇവരുടെ വിശ്വാസം.
പ്രേരണ, വിശ്വാസപ്രമാണങ്ങൾ, ദൈവശാസ്ത്രം
ഗർഭഛിദ്രം സംബന്ധിച്ച ക്രിസ്ത്യൻ കാഴ്ച്ചപ്പാടുകൾ ഗർഭഛിദ്രം നടത്തുന്ന ആശുപത്രികൾക്കും ഡോക്ടർമാർക്കുമെതിരായ ഭീഷണികൾക്കും അക്രമങ്ങൾക്കും കൊലപാതകങ്ങൾക്കും ബോംബാക്രമണങ്ങൾക്കും ന്യായീകരണമായി ക്രിസ്ത്യാനികളും ക്രിസ്ത്യൻ സംഘടനകളും ചൂണ്ടിക്കാട്ടാറുണ്ട്.
നഷ്ടപ്പെട്ട പത്ത് ഇസ്രായേൽ ഗോത്രങ്ങളുടെ പിന്മുറക്കാരാണ് വടക്കൻ യൂറോപ്പിലെ വെള്ളക്കാർ എന്ന വിശ്വാസപ്രമാണമുള്ള സംഘടനകളുടെ ഒരു കൂട്ടായ്മയാണ് ക്രിസ്ത്യൻ ഐഡന്റിറ്റി എന്ന സംഘടന. ദൈവം തിരഞ്ഞെടുത്ത ജനതയാണ് തങ്ങളെന്ന് ഇവർ വിശ്വസിക്കുന്നു. ആര്യൻ നേഷൻസ്, ആര്യൻ റിപ്പബ്ലിക്കൻ ആർമി, ആർമി ഓഫ് ഗോഡ്, ഫിനിയാസ് പ്രീസ്റ്റ്‌ഹുഡ്, ദി കോവനന്റ്, ദി സ്വോഡ് ആൻഡ് ദി ആം ഓഫ് ദി ലോഡ് എന്നീ സംഘടനകൾ ഇതിന്റെ ഭാഗമാണ്. 2002-ലെ സൊവെറ്റോ ബോംബിങ് ഉൾപ്പെടെയുള്ള തീവ്രവാദപ്രവർത്തനങ്ങളിൽ ഈ സംഘടനയുടെ സ്വാധീനമുള്ളതായി ആരോപിക്കപ്പെട്ടിട്ടുണ്ട്.
കൂടുതൽ വായന‌യ്ക്ക്
വർഗ്ഗം:മത തീവ്രവാദം വർഗ്ഗം:മത മൗലികവാദം വർഗ്ഗം:ഭീകരത വർഗ്ഗം:ക്രിസ്ത്യൻ ഭീകരവാദം
റസിയ
ഉത്തർപ്രദേശിലെ ബ്രജ് മേഖലയിൽ നിന്നുള്ള ഇന്ത്യൻ നാടോടി സംഗീതത്തിന്റെ ജനപ്രിയ ഇനമാണ് റസിയ. റസിയയുടെ ശൈലി ഒന്നിലധികം ഉപവിഭാഗങ്ങൾ ഉൾക്കൊള്ളുന്നു. മാത്രമല്ല അവ വ്യത്യസ്ത സന്ദർഭങ്ങളിൽ അവതരിപ്പിക്കപ്പെടുകയും ചെയ്യുന്നു. ഗാനങ്ങൾ വൈവിധ്യമാർന്ന വിഷയങ്ങൾ അവതരിപ്പിക്കുന്നതിന്റെ പേരിൽ അറിയപ്പെടുന്നു. എന്നിരുന്നാലും അവ സാധാരണയായി ഹിന്ദു ദൈവമായ കൃഷ്ണന്റെ ലൈംഗിക ബന്ധത്തെ ചിത്രീകരിക്കുന്ന ഒരു കൂട്ടം സ്റ്റോക്ക് ട്യൂണുകളിലാണ് ആലപിക്കുന്നത്. “എപ്പിക്യൂർ” എന്നതിന്റെ ഹിന്ദി പദമാണ് റസിയ എന്ന പദം. ഇത് പ്രണയാഭ്യർത്ഥകനെ സൂചിപ്പിക്കുന്നു. അല്ലെങ്കിൽ ഗാനങ്ങളിൽ ചിത്രീകരിച്ചിരിക്കുന്ന കൃഷ്ണ ദേവനെ സൂചിപ്പിക്കുന്നു. റസിയയുടെ ഗാനം ആലപിക്കുമ്പോൾ സാധാരണയായി വിവിധതരം ഉപകരണങ്ങൾ ഉപയോഗിച്ച് വായിക്കുകയും ചെയ്യുന്നു. ഏറ്റവും സാധാരണമായത് “ധോളക്” ഡ്രംസ്, സാരംഗി, ഹാർമോണിയം എന്നിവയാണ്. പുരാതന ഹിന്ദു ഉത്സവമായ ഹോളി ഉത്സവവുമായി ഈ സംഗീതരീതി സാധാരണയായി ബന്ധപ്പെട്ടിരിക്കുന്നു. ഇത് പലപ്പോഴും ഗ്രാമീണർ, പ്രൊഫഷണൽ എന്റർടെയ്‌നർമാർ, ക്ഷേത്ര ഗാന വിഭാഗങ്ങളിൽ പങ്കെടുക്കുന്നവർ എന്നിവർ അവതരിപ്പിക്കുന്നു.
പുറംകണ്ണികൾ
വർഗ്ഗം:നാടോടി സംഗീതം
റിച്ചാർഡ് ബർട്ടൺ
റിച്ചാർഡ് ബർട്ടൺ (ജനനം, റിച്ചാർഡ് വാൾട്ടർ ജെങ്കിൻസ് ജൂനിയർ; 10 നവംബർ 1925 - 5 ഓഗസ്റ്റ് 1984) ഒരു വെൽഷ് നടനായിരുന്നു. തൻറെ മികച്ച മധുരതരവും ഗംഭീരവുമായ ശബ്ദത്താൽ ശ്രദ്ധേയനായ ബർട്ടൺ, 1950 കളിൽ ഒരു മികച്ച ഷേക്സ്പിയർ നടനായി സ്വയം സ്ഥാപിക്കുകയും 1964 ൽ ഹാംലെറ്റായി അവിസ്മരണീയമായ പ്രകടനം കാഴ്ച്ച വയ്ക്കുകയും ചെയ്തു. നിരൂപകനായ കെന്നത്ത് ടൈനൻ അദ്ദേഹത്തെ ലോറൻസ് ഒലിവിയറിന്റെ സ്വാഭാവിക പിൻഗാമി എന്ന് വിശേഷിപ്പിച്ചു. അമിതമായ മദ്യപാനിയായ ബർട്ടന്റെ പ്രതീക്ഷയ്‌ക്കൊത്ത് ഉയരുന്നതിൽ പരാജയപ്പെട്ടത് ചില വിമർശകരെയും സഹപ്രവർത്തകരെയും നിരാശരാക്കുകയും തന്റെ കഴിവ് പാഴാക്കിയ ഒരു മികച്ച പ്രകടനക്കാരനെന്ന പ്രതിച്ഛായ അദ്ദേഹത്തിൽ പതിയുകയും ചെയ്തു. എന്നിരുന്നാലും, അദ്ദേഹത്തിന്റെ തലമുറയിലെ ഏറ്റവും പ്രശസ്തനായ നടന്മാരിൽ ഒരാളായി അദ്ദേഹം പരക്കെ കണക്കാക്കപ്പെടുന്നു.
ഏഴ് തവണ അക്കാദമി അവാർഡിന് നാമനിർദ്ദേശം ചെയ്യപ്പെട്ട ബർട്ടന് പക്ഷേ ഒരിക്കലും ഓസ്കാർ നേടിയില്ല. മികച്ച നടനുള്ള ബാഫ്റ്റ, ഗോൾഡൻ ഗ്ലോബ്, ടോണി അവാർഡുകൾ അദ്ദേഹം നേടിയിട്ടുണ്ട്. 1960-കളുടെ മധ്യത്തിൽ, ബർട്ടൺ മികച്ച ബോക്സ് ഓഫീസ് താരങ്ങളുടെ നിരയിലേക്ക് ഉയർന്നു. 1960-കളുടെ അവസാനത്തോടെ, ലോകത്തിലെ ഏറ്റവും ഉയർന്ന പ്രതിഫലം വാങ്ങുന്ന നടന്മാരിൽ ഒരാളായിരുന്ന ബർട്ടൺ, 1 മില്യൺ ഡോളറോ അതിൽ കൂടുതലോ പ്രതിഫലമായി വാങ്ങുകയും ഒപ്പം മൊത്ത വരുമാനത്തിൻറെ ഒരു വിഹിതവും ലഭിച്ചു. തന്റെ രണ്ടാം ഭാര്യ നടി എലിസബത്ത് ടെയ്‌ലറുമായി ബർട്ടൺ പൊതുമണ്ഡലത്തിൽ അടുത്ത ബന്ധം പുലർത്തി. ദമ്പതികളുടെ പ്രക്ഷുബ്ധമായ ബന്ധം അപൂർവ്വമായി മാത്രമേ വാർത്തകളിൽ വന്നിരുന്നുള്ളു.
ഡേവിഡ്-ദാവീദ് (മൈക്കലാഞ്ചലോ)
ഇറ്റാലിയൻ കലാകാരൻ മൈക്കലാഞ്ചലോ 1501 നും 1504 നും ഇടയിൽ മാർബിളിൽ സൃഷ്ടിച്ച നവോത്ഥാന ശില്പത്തിന്റെ സമുന്നത സൃഷ്ടിയാണ് ദാവീദ്. 17 അടി (5.17 മീറ്റർ )യാണ് ദാവീദിൻറെ ഉയരം  ബൈബിൾ കഥാപാത്രമായ ഡേവിഡിൻറെ പ്രതിമ   ഫ്ലോറൻസ് കലയിലെ പ്രിയപ്പെട്ട വിഷയങ്ങളിൽ ഒന്നാണ്.
ഫ്ലോറൻസ് കത്തീഡ്രലിന്റെ കിഴക്കേ അറ്റത്ത് സ്ഥാപിക്കേണ്ട പ്രവാചക പ്രതിമകളുടെ ഒരു പരമ്പരയിൽ വെക്കാനാണ് ആദ്യം തീരുമാനിച്ചിരുന്നത്, എന്നാൽ അതിനുപകരമായി ഫ്ലോറൻസിലെ സർക്കാർ കാര്യാലയങ്ങളുടെ ഇരിപ്പിടമായ പിയാസ ഡെല്ല സിഗ്നോറിയ ചത്വരത്തിൽ പാലാസോ വെച്ചിയോയ്ക്ക് (നഗര പൊതുമന്ദിരം) പുറത്ത് ഒരു പൊതു സ്ക്വയറിൽ 1504 സെപ്റ്റംബർ 8 ന് പ്രതിമ അനാച്ഛാദനം ചെയ്തു. ഈ പ്രതിമ 1873-ൽ ഫ്ലോറൻസിലെ ഗാലേരിയ ഡെൽ അക്കാദമിയയിലേക്ക് മാറ്റി, പിന്നീട് അത് സ്ഥിതിചെയ്തിരുന്നിടത്ത് ഒരു തനിപ്പകർപ്പ് സ്ഥാപിച്ചു.
അത് പ്രതിനിധീകരിക്കുന്ന രൂപത്തിന്റെ സ്വഭാവം കാരണം, പ്രതിമ താമസിയാതെ റിപ്പബ്ലിക് ഓഫ് ഫ്ലോറൻസിലെ പൗരസ്വാതന്ത്ര്യത്തിന്റെ പ്രതിരോധത്തിൻറെ പ്രതീകമായി വന്നു, ഒരു സ്വതന്ത്ര നഗര-സംസ്ഥാനമായി നിലനിന്നിരുന്ന ഫ്ലോറൻസിന് ഓരോ വർഷവും അയൽ രാജ്യങ്ങളിൽ നിന്നു കൂടുതൽ ശക്തമായ എതിരാളികളുടെ ഭീഷണികൾ നേരിടേണ്ടതായി വന്നു, കൂടാതെ മെഡിസി കുടുംബത്തിന്റെ വർദ്ധിച്ചുവരുന്ന സ്വാധീനവും ഫ്ലോറൻസിൻറെ സ്വാതന്ത്യത്തിന് ഭീഷണി ഉയർത്തി, സ്വതന്ത്ര റിപ്പബ്ലിക്കിൻറെ പ്രതീകമായ റോമി ലേക്കാണ്  ഡേവിഡിന്റെ നോട്ടം ഉറപ്പിച്ചിട്ടുള്ളത്.
നിയോഗിക്കപ്പെട്ടവർ
മൈക്കലാഞ്ചലോ പ്രതിമ നിർമ്മാണം ആരംഭിച്ച് അവസാനിപ്പിച്ച 1501 മുതൽ 1504 കാലഘട്ടത്തിനു മുമ്പുതന്നെ ഡേവിഡിൻറെ ചരിത്രം ആരംഭിക്കുന്നുണ്ട്. മൈക്കലാഞ്ചലോ ഡേവിഡിൻറെ പ്രതിമ നിർമ്മാണത്തിനായി വരുന്ന സമയത്ത് ഫ്ലോറൻസ് ഭദ്രാസനപ്പള്ളിയുടെ പ്രധാന മേൽനോട്ടക്കാർ 'ആർട്ടേ ഡെല്ല ലാന' എന്ന പേരിലുള്ള കമ്പിളി കച്ചവടക്കാരുടെ സംഘടനക്കായിരുന്നു, അവർക്ക് ബൈബിളിലെ പഴയ നിയമത്തിലെ പന്ത്രണ്ട് വലിയ പ്രതിമകൾ ഭദ്രാസനപ്പളളിയുടെ മുട്ടുചുവരുകൾക്കിടയിൽ നിർമിച്ചു വെക്കുന്നതിന് പദ്ധതി ഉണ്ടായിരുന്നു. 1410-ൽ ഡൊണാറ്റെല്ലോ പ്രതിമകളിൽ ആദ്യത്തേത് നിർമ്മിച്ചു, ടെറാക്കോട്ടയിൽ നിർമ്മിച്ച ജോഷ്വയുടെ രൂപം. ടെറാക്കോട്ടയിലെ ഹെർക്കുലസിന്റെ ഒരു രൂപം നിർമ്മിക്കാൻ 1463-ൽ ഫ്ലോറന്റൈൻ ശില്പിയായ അഗോസ്റ്റിനോ ഡി ദൂഷിയോ നിയോഗിക്കപ്പെട്ടു, ഇത് ഡൊണാറ്റെല്ലോയുടെ നിർദ്ദേശപ്രകാരം നിർമ്മിച്ചതാകാം എന്ന് പറയപ്പെടുന്നു. 1464-ൽ തങ്ങളുടെ പ്രതിമാ നിർമ്മാണ പദ്ധതി മുന്നോട്ട് കൊണ്ടുപോകാനുള്ള വ്യഗ്രതയിൽ സംഘടന ഡേവിഡിൻറെ പ്രതിമ നിർമ്മിക്കാൻ അഗോസ്റ്റിനോയുമായി ഒരു കരാറുണ്ടാക്കി.
വടക്കൻ തുസ്കാനിലെ അപ്പുവാൻ ആൽപ്സ് മലനിരകളിലെ കറാറ നഗരത്തിൽ നിന്നുമാണ് പ്രതിമ നിർമ്മാണത്തിനുള്ള ഒരു വലിയ മാർബിൾ ശിലാഖണ്ഡം ലഭ്യമാക്കിയത്. അഗസ്റ്റിനോ വളരെ കുറച്ചു ജോലിക‍ളാണ് ചെയ്തത്. കാലുകൾ രൂപപ്പെടുത്താൻ ആരംഭിച്ച്, പാദവും ഉടലും തുണി ഉപയോഗിച്ച് രുപരേഖ ഉണ്ടാക്കി.കല്ലുളി കൊണ്ട് കാലുകൾക്കിടയിൽ ഒരു ദ്വാരം സൃഷ്ടിച്ചു. പിന്നീട് അജ്‍ഞാത കാരണത്താൽ അഗസ്റ്റിനോയുടെ കരാർ അവസാനിക്കുകയാണ് ചെയ്തത്. 1466 ൽ ഡൊണാറ്റെല്ലോ മരിച്ചു, പത്തു വർഷത്തിനു ശേഷം അൻറോണിയോ റൊസീലിനിയോ ക്ക് ആഗസ്റ്റിനോ അവസാനിപ്പിച്ചതിൽ നിന്ന് ആരംഭിക്കാൻ ചുമതല ലഭിച്ചു. എന്നാൽ റൊസീലിനിയോയുടെ കരാർ പെട്ടെന്ന് അവസാനിപ്പിക്കുകയും മാർബിൾ ശിലാഖണ്ഡം നീണ്ട 26 വർഷം പള്ളിയുടെ പണിപ്പുരയുടെ മുറ്റത്ത് പൊടിപടലങ്ങളേറ്റ് അവഗണിക്കപ്പെട്ടു കിടന്നു. വിലയേറിയ ശിലാഖണ്ഡം അവഗണിക്കപ്പെട്ടു കിടക്കുന്നതും ഇത് ഫ്ലോറൻസിലേക്ക് എത്തിക്കാൻ എടുത്ത പ്രയാസങ്ങളും വ്യയം ചെയ്തിട്ടുള്ള ഉയർന്ന തുകയും അധികാരികളെ ഉത്കണ്ഠാകുലരാക്കി.
1500 ലെ ഭദ്രാസനപ്പള്ളിയിലെ വസ്തുവിവരപട്ടിക പുസ്തകത്തിൽ ഡേവിഡിനെ ഇങ്ങനെ പരാമർശിക്കുന്നു " ഡേവിഡ് എന്ന് വിളിക്കപ്പെടുന്ന ഒരു ശിലാഖണ്ഡം അവിടെ അലസമായി വഴിമുടക്കി കിടക്കുന്നു". ഒരു വർഷത്തിനുശേഷം, ഈ വലിയ മാർബിൾ എടുത്ത് ഒരു കലാസൃഷ്ടിയായി മാറ്റാൻ കഴിയുന്ന ഒരു കലാകാരനെ കണ്ടെത്താൻ സംഘടന തീരുമാനിച്ചുവെന്ന് രേഖകൾ വ്യക്തമാക്കുന്നു. അവർ അതിനായി ഒരു ശിലാഖണ്ഡം വരുത്തി അതിന് "ദ ജയിൻറ്  എന്ന് പേരിട്ടു. പ്രസ്തുത ഖണ്ഡത്തെ പ്രതിമാരൂപത്തിലാക്കുന്നതിന് പ്രാപ്തരായ അതിവിദഗ്ദൻമ്മാരെ ക്ഷണിക്കുകയും അതിൽ ഏറ്റവും മനോഹരമായ ആശയം മുന്നോട്ടുവെക്കുന്നവർക്ക് ഡേവിഡിൻറെ നിർമ്മാണചുമതല നൽകാൻ തീരുമാനിക്കുകയും ചെയ്തു. ലിയാനാർഡോ ഡാവിഞ്ചിയെപ്പോലുള്ള പ്രഗത്ഭർ ചില ആശയങ്ങൾ പങ്കുവെച്ചെങ്കിലും ഒടുവിൽ 26  വയസ്സുള്ള  മൈക്കലാഞ്ചലോക്ക് തൻറെ ആശയത്തെ  സംഘടനക്ക് ബോധ്യപ്പെടുത്താൻ സാധിച്ചു . 1501 ഓഗസ്റ്റ് 16 ന് മൈക്കലാഞ്ചലോയ്ക്ക് ഈ വെല്ലുവിളി നിറഞ്ഞ പുതിയ ചുമതല ഏറ്റെടുക്കുന്നതിനുള്ള കരാർ നൽകി. സെപ്റ്റംബർ 13 ന് അതിരാവിലെ അദ്ദേഹം പ്രതിമ കൊത്തിത്തുടങ്ങി. കരാർ ലഭിച്ച ഒരു മാസത്തിനുശേഷം ഡേവിഡിൻറെ നിർമ്മാണത്തിനുള്ള അനുമതി ലഭിച്ചു. അടുത്ത രണ്ട് വർഷം അദ്ധേഹം ആ പ്രതിമാ നിർമ്മാണത്തിനായി സമയം ചെലവഴിച്ചു.
പ്രതിമ സ്ഥാപിക്കൽ
ലഘുചിത്രം| ഡേവിഡിൻറെ പിൻഭാഗത്തു നിന്നുള്ള കാഴ്ച. ആയുധമായ കയറ് ചവണ കാണാം. 1504 ജനുവരി 25 ന്, ശില്പം പൂർത്തിയാകുന്ന സമയത്ത്, ആറ് ടണ്ണിലധികം പ്രതിമ കത്തീഡ്രലിന്റെ മേൽക്കൂരയിൽ സ്ഥാപിക്കാൻ സാധ്യത കുറവാണെന്ന് ഫ്ലോറന്റൈൻ അധികൃതർക്ക് അംഗീകരിക്കേണ്ടി വന്നു. ഡേവിഡിന് അനുയോജ്യമായ ഒരു സൈറ്റ് തീരുമാനിക്കാൻ ലിയനാർഡോ ഡാവിഞ്ചി, സാന്ദ്രോ ബോട്ടിസെല്ലി എന്നിവരുൾപ്പെടെ നിരവധി കലാകാരന്മാരടങ്ങുന്ന 30 ഫ്ലോറന്റൈൻ പൗരന്മാരുടെ ഒരു കമ്മിറ്റി അവർ വിളിച്ചു. പ്രതിമയ്‌ക്കായി ഒൻപത് വ്യത്യസ്‌ത സ്ഥലങ്ങൾ ചർച്ച ചെയ്‌തപ്പോൾ ഭൂരിപക്ഷം അംഗങ്ങളും രണ്ട് ചേരിയായി രണ്ട് സ്ഥലങ്ങൾക്കുവേണ്ടി നിലകൊണ്ടു.
ഗിയൂലിയാനോ ഡ സാൻഗല്ലോയുടെ നേതൃത്വത്തിൽ പിയറോ ഡി കോസിമോയുടെ പിന്തുണയോടെ ഒരു വിഭാഗം പ്രതിമാ നിർമ്മാണത്തിന് ഉപയോഗിച്ചിരിക്കുന്ന വെണ്ണക്കല്ല് ഗുണനിലവാരം കുറഞ്ഞതായതിനാൽ അത് പിയാസ ഡെല്ല സിഗ്നോറിയയിലെ (നഗര ചത്വരം) പുറത്തേക്ക് അഭിമുഖമായി നിരവധി കമാനങ്ങളുള്ള 'ലോഗിയ ഡി ലാൻസി' എന്ന കെട്ടിടത്തിനുള്ളിൽ പുറത്തേക്ക് അഭിമുഖമായി സ്ഥാപിക്കണമെന്ന് ദൃഡമായി വിശ്വസിച്ചു. വേറൊരു വിഭാഗം നഗരപൊതുമന്ദിരത്തിൻറെ(പലാസോ ഡെല്ല സിഗ്നോറിയ - ഇപ്പോൾ പലാസോ വെച്ചിയോ എന്ന് വിളിക്കപ്പെടുന്നു) കവാടത്തിൽ സ്ഥാപിക്കണമെന്ന് വിശ്വസിച്ചു. വിഖ്യാത നവോത്ഥാന ചിത്രകാരനായ ബോട്ടിസെല്ലിയുടെ അഭിപ്രായത്തിൽ പ്രിതിമ ഭദ്രാസനപ്പള്ളിയിലോ അല്ലെങ്കിൽ പളളിയുടെ അടുത്തോ സ്ഥാപിക്കണമെന്നുള്ളതായിരുന്നു.
1504 ജൂണിൽ ദാവീദ് പ്രതിമയുടെ പ്രമേയമായ ധീരമായ ചെറുത്തുനിൽപ്പു പ്രിതിനിധാനം ചെയ്യുന്നതിന് സമാനമായ പ്രമേയമുള്ള ഡൊണാറ്റെല്ലോ ശില്പിയുടെ 'ജൂഡിത്ത് ​ഉം ഹോളോഫേർനീസ്' എന്ന  വെങ്കലപ്രതിമ  മാറ്റി  ദാവീദ് പ്രതിമ  പലാസോ വെച്ചിയോ നഗരസഭാമന്ദിരത്തിൻറെ  കവാടത്തിനടുത്തായി സ്ഥാപിച്ചു. മൈക്കലാഞ്ചലോയുടെ പണിശാലയിൽ നിന്നും പിയാസ്സാ ഡെല്ലാ സിഗ്നോറിയ നഗര ചത്വരത്തിലേക്ക് പ്രതിമ എത്തിക്കാൻ നാലുദിവസമെടുത്തു. പിന്നീട് വേനൽക്കാലത്തിനു ശേഷം ദാവീദിൻറെ കയറുചവണയും പ്രതിമയുടെ വലതുകാലിന് താങ്ങ് പോലെ നിർവചിച്ചിട്ടുള്ള മരക്കുറ്റിയും ഒട്ടിച്ചു ചേർത്തു. പ്രതിമയുടെ ലിംഗഭാഗങ്ങൾ പ്രത്യേകലങ്കാരങ്ങൾ കൊണ്ട് മറച്ചു.
പിന്നീടുള്ള ചരിത്രം
1800 കളുടെ മധ്യത്തിൽ, ഡേവിഡിന്റെ ഇടതു കാലിൽ ചെറിയ വിള്ളലുകൾ ശ്രദ്ധയിൽ പെട്ടിട്ടുണ്ട്.
1873-ൽ ഡേവിഡിന്റെ പ്രതിമ പിയാസയിൽ നിന്ന് നീക്കംചെയ്യുകയും അത് കേടുപാടുകളിൽ നിന്ന് സംരക്ഷിക്കുകയും ഫ്ലോറൻസിലെ അക്കാദമിയ ഗാലറിയിൽ പ്രദർശിപ്പിക്കുകയും അവിടെ നിരവധി സന്ദർശകരെ ആകർഷിക്കുകയും ചെയ്തു. 1910 ൽ ഒരു പകർപ്പ് പിയാസ ഡെല്ലാ സിഗ്നോറിയയിൽ സ്ഥാപിച്ചു.
1991 ൽ പിയറോ കന്നാറ്റ എന്ന കലാകാരൻ പ്രതിമയെ ജാക്കറ്റിനടിയിൽ ഒളിപ്പിച്ച ചുറ്റികകൊണ്ട് ആക്രമിച്ചു. പതിനാറാം നൂറ്റാണ്ടിലെ വെനീഷ്യൻ ചിത്രകാരന്റെ മാതൃക തന്നോട് അങ്ങനെ ചെയ്യാൻ ഉത്തരവിട്ടതായി അദ്ദേഹം പിന്നീട് പറഞ്ഞു. പ്രതിമയുടെ ഇടതു കാലിന്റെ കാൽവിരലുകൾക്ക് കേടുപാടുകൾ വരുത്തിക്കൊണ്ടിരിക്കുന്ന ഘട്ടത്തിലാണ് കന്നാറ്റയെ പിന്തിരിപ്പിക്കാൻ സാധിച്ചത്.
2010 നവംബർ 12 ന് ഫ്ലോറൻസ് കത്തീഡ്രലിന്റെ മേൽക്കൂരയിൽ ഡേവിഡിന്റെ ഫൈബർഗ്ലാസ് റെപ്ലിക്ക ഒരു ദിവസത്തേക്ക് മാത്രമായി സ്ഥാപിച്ചു. ദാവീദ് പ്രതിമാ നിർമ്മാണ പദ്ധതി ആസൂത്രണം ചെയ്ത 'ആർട്ടേ ഡെല്ല ലാന' ഭാരവാഹികൾ പളളിക്കു മുകളിൽ ദാവീദ് പ്രതിമ സ്ഥാപിക്കാൻ വിഭാവനം ചെയ്ത രീതി   ആ ദിവസത്തെ പ്രതിഷ്ഠാപനത്തിൻറെ  ചിത്രങ്ങൾ വെളിപ്പെടുത്തുന്നു.
ചരിത്രപരമായ രേഖകളുടെ നിയമപരമായ അവലോകനത്തിൻറെ അടിസ്ഥാനത്തിൽ 2010 ൽ ദാവീദിൻറെ ഉടമസ്ഥാവകാശം സംബന്ധിച്ച് തർക്കം ഉടലെടുത്തു. ഇറ്റാലിയൻ സാംസ്കാരിക മന്ത്രാലയത്തിന് എതിരായി ഫ്ലോറൻസ് നഗരസഭ പ്രതിമയുടെ ഉടമസ്ഥാവകാശം അവകാശപ്പെട്ടു.
വ്യാഖ്യാനം
മൈക്കലാഞ്ചലോയുടെ ദാവീദ് പ്രതിമയുടെ ആവിഷ്കരണം ദാവീദിൻറെ തന്നെ മറ്റു നവോത്ഥാന ചിത്രങ്ങളിൽ നിന്നും വ്യത്യസ്തമാണ്. ഡൊണാറ്റെല്ലോയുടെയും വെറോച്ചിയോയുടെയും വെങ്കല പ്രതിമകൾ ഗൊല്യാത്തിൻറെ തലയിൽ ചവിട്ടി  വിജയികളായി നിൽക്കുന്ന നായകനെയാണ് ചിത്രീകരിച്ചത്,മറ്റൊരു ചിത്രകാരനായ ആൻഡ്രിയ ഡെൽ കാസ്റ്റാഗ്നോ ദാവീദിൻറെ ചടുലമായ യൗവനകാലം ചിത്രീകരിച്ചിട്ടുണ്ടെങ്കിലും അതിലും ഗോലിയാത്തിൻറെ തല ദാവീദിൻറെ കാൽചുവട്ടിൽ കാണിച്ചിട്ടുണ്ട്. മൈക്കലാഞ്ചലോക്ക് മുമ്പുള്ള ഒരു നവോത്ഥാന കലാകാരനും ഗോലിയാത്തിനെ മുഴുവനായി ഒഴിവാക്കി ഒരു രചനയും സൃഷ്ടിച്ചിരുന്നില്ല. ഹെലൻ ഗാർഡ്നറും മറ്റ് പണ്ഡിതന്മാരും പറയുന്നതനുസരിച്ച്, ഗോലിയാത്തുമായുള്ള യുദ്ധത്തിന് മുമ്പുള്ള ദാവീദിനെയായിരിക്കാം മൈക്കലാഞ്ചലോ ചിത്രീകരിച്ചിരിക്കുന്നത്. തന്നേക്കാൾ വലിയവനായ ഒരു ശത്രുവിനെ തോൽപ്പിച്ച് വിജയിയായി നിൽക്കുന്ന ദാവീദിന് പകരം ഗോലിയിത്തിനെതിരായി യുദ്ധത്തിന് തീരുമാനിച്ച് അതിൻറെ പ്രക്ഷുബ്ധതയോടെ നിൽക്കുന്ന ദാവീദിനെയാണ് മൈക്കലാഞ്ചലോയിലൂടെ നാം കാണുന്നത്,പണ്ഡിതൻമ്മാരുടെ വിവരണത്തിൽ ഡേവിഡിൻറെ പുരികങ്ങൾ വലിഞ്ഞുമുറികിയിട്ടുണ്ട്, കഴുത്ത് നല്ല മുറുക്കത്തിലും വലതുകൈയിലെ രക്തക്കുഴലുകൾ വലുതായതായും വ്യക്തമായിക്കാണാം, ഇടതു കൈ തോളോട് ചേർത്ത് കയറ് ചവണ ചുമലിലൂടെ പിടിച്ചിരിക്കുന്നു. ചവണ പിൻഭാഗത്തുകൂടി ചുറ്റി ചവണയുടെ പിടി വലതുകൈയിലായി ഒതുക്കിപിടിച്ചിരിക്കുന്നതും കാണാം.
എന്നിരുന്നാലും, ജോൺ വെഡ്ഡർ എഡ്വേർഡ്സ് തന്റെ "മൈക്കലാഞ്ചലോ / വെളിപ്പെടുത്തലുകൾ" എന്ന പുസ്തകത്തിൽ സൂചിപ്പിക്കുന്നത്, മൈക്കലാഞ്ചലോ, ഗോലിയാത്തുമായുള്ള യുദ്ധത്തിനുശേഷമുള്ള ദാവീദിനെയാണ് ചിത്രീകരിച്ചുള്ളത് - യുദ്ധത്തിനുമുമ്പുണ്ടാക്കിയ ദ്വന്ദയുദ്ധകരാർ ദാവീദിൻറെ വിജയത്തിനുശേഷം ഫിലിസ്റ്റൈൻ സൈന്യം അംഗീകരിക്കുമോ ഇല്ലയോ എന്ന മാനസിക പിരിമുറക്കത്തിൽ നിൽക്കുന്ന ദാവീദിനെയാണ് സ്ഥാപിച്ചിട്ടുള്ളത് ​എന്ന് വിവരിക്കുന്നു. എഡ്വേർഡ് ദാവീദിനെ യുദ്ധത്തിലല്ലാതെ മറ്റൊരുതരത്തിലും നിർവചിക്കുന്നു. പ്രവർത്തിപുസ്തകം 2:29:30 പറയുന്നതുപോലെ ദാവീദിനെ ഒരു ബൈബിൾ പ്രവാചകനായി കാണുന്നു, മിശിഹായുടെ വരവ് മുന്നിൽകണ്ട്, ഇസ്രായേലിൻറെ ഭാവിയെ സംബന്ധിച്ചും തന്നിൽ അർപ്പിതമായ കർത്തവ്യം മുന്നിൽകണ്ടും ഭാവിയിലേക്ക് നിശ്ചയദാർഡ്യത്തോടെ നിൽക്കുന്ന ഒരു ദാവീദിനെയുമാവാം മൈക്കലാഞ്ചലോ വിവക്ഷിച്ചിരിക്കുന്നത്. സിസ്റ്റൈൻ ചാപ്പലിലെ മച്ചിൽ മൈക്കലാഞ്ചലോ തന്നെ വരച്ച 'ഡെൽഫിക് സിബിൾ' എന്ന സത്രീകഥാപാത്രത്തിൻറെ ഹർഷോത്തമമായ ഭാവത്തോട് താരതമ്യം ചെയ്യുന്നു..
കോൺട്രോപ്പോസോ എന്ന പ്രതിഷ്ഠാപന രീതിയിൽ അതായത് ശരീരത്തിൻറെ മുഴുവൻ ഭാരവും ഒരുകാലിൽ കേന്ദ്രീകരിച്ച് മറ്റൊരുകാൽ മുന്നിലേക്ക് വച്ച് ചുമൽ, അരക്കെട്ട്, കാലുകൾ ഇവ ഒരു അച്ചുതണ്ടിലാക്കി വ്യത്യസ്ത കോണുകളിലായി നിൽക്കുന്ന രീതിയിൽ സ്ഥാപിച്ചിട്ടുള്ള ദാവീദിൻറെ പ്രതിമ കാഴ്ചക്കാരിൽ പ്രസ്തുത രുപം ചലനാവസ്ഥയിലാണെന്ന തോന്നൽ ഉളവാക്കുന്നു.കൂടാതെ നവോത്ഥാന കാലഘട്ടത്തിലെ വീരയോദ്ധാക്കൾക്ക് നൽകുന്ന ദിഗംബര രൂപത്തിലുള്ള നിൽപ്പും കൂടി ദാവീദ് പ്രതിമക്ക് നൽകിയിട്ടുണ്ട്. നവോത്ഥാനം ഉച്ഛസ്ഥാവസ്തയിൽ നിൽക്കുന്ന കാലഘട്ടത്തിൽ കോൺട്രോപ്പോസോ ശൈലി പുരാതന ശിൽപ്പങ്ങളുടെ നിർമ്മിതിയിൽ സവിശേഷമായി കണക്കാക്കപ്പെട്ടിരുന്നു. ഒരു കാലിൽ മുഴുവൻ ഭാരവും കേന്ദ്രീകരിച്ച് മറ്റൊരു കാൽ മുന്നിലോട്ടായി നിൽക്കുന്ന ദാവീദിൻറെ രൂപം കോൺട്രോപോസോ ശൈലിയുടെ ഉത്തമ ഉദാഹരണമാണ്. അരക്കെട്ടും ചുമലുകളും വ്യത്യസ്ത കോണുകളിലായി നിൽക്കുന്ന സവിശേഷ രൂപം പ്രതിമയുടെ രൂപത്തിന് ആംഗലേയ ഭാഷയിലെ 'എസ്' അക്ഷരത്തിൻറെ രുപത്തിലുള്ള ചെറിയ വളവ് നൽകുന്നു. കൂടാതെ പ്രതിമയുടെ തലയുടെ ഇടത്തോട്ടുള്ള തിരിച്ചലും കൈകളുടെ വ്യത്യസ്തമായ സ്ഥാനങ്ങളും ദാവീദ് പ്രതിമയെ കോൺട്രോപ്പോസോ ശൈലിയിലേക്ക് എത്തിക്കുന്നു.
മൈക്കലാഞ്ചലോയുടെ ഡേവിഡ് നവോത്ഥാന ശില്പങ്ങളുടെ ഗണത്തിൽ ശക്തിയുടേയും യൗവ്വന സൗന്ദ്യര്യത്തിൻറെയും ഏറ്റവും മികച്ച സൃഷ്ടികളിലൊന്നായി മാറി. ദാവീദ് പ്രതിമയുടെ ഭീമാകാരമായ വലുപ്പം തന്നെ  മൈക്കലാഞ്ചലോയുടെ സമകാലീനരിൽ വലിയ മതിപ്പാണ് ഉളവാക്കിയത്. ജോർജിയോ വസാരി എന്ന ശിൽപ്പിയുടെ അഭിപ്രായത്തിൽ "മരണപ്പെട്ട ഒരാൾക്ക് ജീവൻ നൽകുന്നതു പോലുള്ള ദിവ്യത്ഭുതമാണ് മൈക്കലാഞ്ചലോ നിർവ്വഹിച്ചിട്ടുള്ളത്", കൂടാതെ അദ്ധേഹം കണ്ടിട്ടുള്ളതിലും നിലവിൽ അറിവിലുള്ളതും വലുതും ഏറ്റവും പ്രധാനപ്പെട്ടതുമായ എല്ലാ പ്രതിമകളേയും ദാവീദ് കവച്ചുവെക്കുന്നു. അദ്ധേഹത്തിൻറെ വാക്കുകളിൽ " ഗ്രീക്കോ ലാറ്റിനോ ആയിക്കോള്ളട്ടെ പുരതാനമോ ആധുനികമോ ആകട്ടെ ഇതുവരെ നിലനിൽക്കുന്ന എല്ലാറ്റിനേയും ഇത് മറികടക്കുന്നു."
ദാവീദ് പ്രതിമയുടെ അവയവങ്ങളുടെ അനുപാതം മൈക്കലാഞ്ചലോയുടെ മറ്റൊരു പ്രത്യേകതയാണ്; പ്രതിമക്ക് അസാധാരണമായ വലിയ തലയും വലിയ കൈകളുമാണ് ഉള്ളത് (വലതുകൈയുടെ വലിപ്പം പ്രത്യേകം ശ്രദ്ധിക്കപ്പെടും). ജനനേന്ദ്രീയങ്ങളുടെ വലിപ്പക്കുറവ് മറ്റൊരു പ്രത്യേകതയാണ്, പുരാതന ഗ്രീക്ക് പൊതുഭാവനപ്രകാരം പ്രായപൂർത്തിയാവാത്ത കാലഘട്ടത്തിലെ ചിത്രീകരണസവിശേഷതയും മൈക്കലാഞ്ചലോയുടെ തന്നെ മറ്റു സൃഷ്ടികളും നവോത്ഥാന കാലഘട്ടത്തിലെ പൊതുരീതിയും ഇതിന് കാരണമായിരിക്കാം. പ്രതിമ മേൽക്കൂരയിൽ സ്ഥാപിക്കാൻ ഉദ്ധേശിച്ചതിനാലായിരിക്കാം അവയവങ്ങൾക്ക് അസാമാന്യ വലുപ്പം നൽകിയത് എന്ന് പറയപ്പെടുന്നു, തൻമ്മൂലം താഴെ നിന്നുള്ള കാഴ്ചയിൽ പ്രധാനപ്പെട്ട ഭാഗങ്ങൾ വ്യക്തതയോടെ വീക്ഷിക്കാൻ സാധിക്കുന്നു.മറ്റൊരു പ്രത്യേകത പ്രതിമയുടെ ഉയരത്തിനനുസരിച്ചുള്ള വണ്ണം (മുന്നിൽ നിന്ന് പിന്നിലേക്ക് ) പ്രതിമക്ക് കാണാനില്ല, ഇതിനു കാരണമായി പറയുന്നത് മൈക്കലാഞ്ചലോ ജോലി ആരംഭിക്കുന്നതിന് മുമ്പ് മറ്റു ശിൽപ്പികൾ നടത്തിയ കൊത്തുപണികളായിരിക്കാം.
മൈക്കലാഞ്ചലോ ജോലി ആരംഭിക്കുന്നതിന് മുമ്പുതന്നെ ദാവീദ് ഒരു രാഷ്ട്രീയ പ്രതിമയായി വിഭാവനം ചെയ്തിരിക്കാം. ഒരു ഭീമാകാരനെ വധിക്കുന്ന ബൈബിൾ നായകനായ ദാവീദ് വളരെ നാളുകളായി ഫ്ലോറൻസിൽ ഒരു രാഷ്ട്രീയ ബിംബമാണ്. മെഡീസി കുടുംബത്തിനുവേണ്ടി 1440 ൽ നിർമ്മിച്ച ഡൊണാറ്റൊല്ലോയുടെ വെങ്കലശിൽപ്പം മെ‍ഡീസികൾ ഫ്ളോറൻസിൽ നിന്ന് ഭ്രഷ്ടരാക്കപ്പെട്ടപ്പോൾ സ്വതന്ത്ര റിപ്പബ്ലിക്ക് 1494 ൽ ഏറ്റെടുക്കുകയും പലാസോ ഡെല്ലാ സിഗ്നോറിയയുടെ മുൻഭാഗത്ത് റിപ്പബ്ലിക്കൻ സർക്കാരിനു വേണ്ടി പ്രതിഷ്ഠിക്കുകയും ചെയ്തു. ഡൊണാറ്റൊല്ലോയുടെ പ്രതിമയേക്കാൾ അതിമഹത്തരമായ കലാസൃഷ്ടി തൽസ്ഥാനത്തു പ്രതിഷ്ഠിക്കുന്നതിലൂടെ മികച്ച ഒരു സമാന്തര ഭരണ രീതി വ്യവസ്ഥാപിതമായതായി ജനങ്ങൾ സ്വീകരിക്കുമെന്ന് ഫ്ലോറൻസ് അധികൃതർ കരുതി. ഈ രാഷ്ട്രീയ നിലപാടുകൾ പ്രതിമയുടെ ആദ്യ കാലഘട്ടങ്ങളിൽ തന്നെ രണ്ടുതവണ ആക്രമിക്കപ്പെടാൻ കാരണമായി. പ്രതിമ സ്ഥാപിച്ച വർഷം തന്നെ പ്രതിഷേധക്കാർ പ്രതിമയിൽ കല്ലേറ് നടത്തി, 1527 ൽ ഒരു മെഡിസി വിരുദ്ധ കലാപത്തിന്റെ ഫലമായി ഇടത് കൈ മൂന്ന് കഷണങ്ങളായി തകർന്നു.
നിരൂപകൻമ്മാർ ചൂണ്ടിക്കാണിക്കുന്നത് ജൂത ആചാരപ്രകാരം ചോലകർമ്മം നടത്താത്ത രീതിയിലാണ് ദാവീദിനെ ആവിഷ്കരിച്ചിരിക്കുന്നത്. ഇത് ഒരു പക്ഷേ നവോത്ഥാന കലാസമ്പ്രദായത്തോട് ഒത്തു പോകുന്നതിനായിരിക്കാം.
സംരക്ഷണം
രണ്ടാം ലോകമഹായുദ്ധസമയത്ത് ആകാശത്തു നിന്നുള്ള ബോംബിങ്ങിനെ തടയുന്നതിനായി ദാവീദിനെ ഇഷ്ടികകൊണ്ട് അടച്ചിരുന്നു. ലഘുചിത്രം|  ' കേടുവന്ന ഇടതു കാലിന്റെ വിശദാംശം, 1991-ൽ ഒരു ഭ്രാന്തൻ കൈയിൽ മറച്ച ചുറ്റിക കൊണ്ട് അടിച്ചു തകർത്തു. 1991 ൽ പ്രതിമയുടെ കാൽ ചുറ്റികകൊണ്ട് ഒരാൾ തകർത്തു. അതിൽ നിന്നും ലഭിച്ച പാറകഷ്ണങ്ങൾ പരിശോധിച്ചപ്പോൾ ദാവീദിനുള്ള മാർബിൾ പാറ കറാറയിലെ മൂന്നു താഴ്വരകളിലെ മധ്യഭാഗത്തുള്ള മിസെഗില്ലിയെ ഗ്രാമത്തിലെ ഫാൻറിസ്ക്രിറ്റി മാർബിൾ ഖനിയിൽ നിന്നാണെന്ന് മനസ്സിലാക്കാൻ സാധിച്ചു. കൂടാതെ പ്രസ്തുത മാർബിളിന് അനവധിയായ ചെറിയ സുഷിരങ്ങളുണ്ടെന്നും ആയതിനാൽ അവ മറ്റുള്ളവയേക്കാൾ വേഗത്തിൽ ദ്രവിക്കുന്നതാണെന്നും മനസ്സിലാക്കാൻ സാധിച്ചു. പ്രസ്തുത മാർബിളിൻറെ വേഗത്തിലുള്ള ദ്രവിക്കൽ മൂലം അധികൃതർ പ്രതിമ വ്യത്തിയാക്കാൻ നിർബന്ധിതരായി, 1843 നു ശേഷം ആദ്യമായി ഒരു പുനരുദ്ധാരണം 2003 - 2004 കാലഘട്ടത്തിൽ നടത്തി. ചില വിദഗ്ദർ പുനരുദ്ധാരണ പ്രക്രിയയിൽ ജലം ഉപയോഗിക്കുന്നതിനെ എതിർത്തു, അത് കൂടുതൽ ദ്രവീകരണത്തിന് കാരണമാകുമെന്ന് അവർ ഭയന്നു. ഫ്രാൻകാ ഫല്ലേറ്റിയുടെ നേതൃത്വത്തിൽ മുതിർന്ന പുനരുദ്ധാരകരായ മോനിക്ക എൈക്കാമാനും സിൻസിയ പാരിൻഗോനിയും പുനരുദ്ധാരണ പ്രവർത്തനങ്ങൾക്ക് നേതൃത്വം നൽകി.
2008 ൽ, ഫ്ലോറൻസിന്റെ ഗാലേരിയ ഡെല്ല അക്കാദമിയയിലെ വിനോദസഞ്ചാരികളുടെ കാൽപാദത്തിൻറെ പ്രകമ്പനം മുലമുണ്ടാകുന്ന തകരാറുകളിൽ നിന്നും പ്രതിമയെ ആവരണം ചെയ്ത് സംരക്ഷിക്കാൻ പദ്ധതിയുണ്ടായിരുന്നു.
പകർപ്പുകൾ
1873 മുതൽ ഡേവിഡ് ഫ്ലോറൻസിന്റെ ഗാലേരിയ ഡെൽ അക്കാദമിയയിൽ പ്രദർശിപ്പിച്ചിരിക്കുന്നു. പാലാസോ വെച്ചിയോയ്ക്ക് മുന്നിൽ യഥാർത്ഥ വലുപ്പമുള്ള മുഴുവൻ വലുപ്പത്തിലുള്ള തനിപ്പകർപ്പിന് പുറമേ, പിയാസലെ മൈക്കലാഞ്ചലോയിൽ ദാവീദിൻറെ ഒരു വെങ്കല പതിപ്പ് ഒരു ഉയർന്ന സ്ഥലത്ത് സ്ഥാപിച്ചിട്ടുണ്ട്. വിക്ടോറിയ ആന്റ് ആൽബർട്ട് മ്യൂസിയത്തിലെ ഡേവിഡിന്റെ കുമ്മായ പ്രതിമക്ക് മാറ്റിവെക്കാൻ സാധിക്കുന്ന തരത്തിലുള്ള  അത്തി ഇലയുടെ, രൂപം കൂടി അതിനോടൊപ്പമുണ്ട്. പ്രതിമയുടെ നഗ്നത ആദ്യം കണ്ടപ്പോൾ വിക്ടോറിയ രാജ്ഞിയുടെ ഞെട്ടലിന് മറുപടിയായാണ് അത്തി ഇലയുടെ രൂപം സൃഷ്ടിച്ചതെന്നും പിന്നീട് റാണിമാരുടെ  സന്ദർശനത്തിന് മുമ്പായി അത്തി ഇലയുടെ രൂപം തൂക്കിയിടുന്നത് പതിവാക്കിയതായും
തന്ത്രപരമായി സ്ഥാപിച്ച രണ്ട് കൊളുത്തുകൾ ഉപയോഗിച്ചാണ് മറച്ചിരുന്നതെന്നും പറയപ്പെടുന്നു.
ദാവീദ് പലപ്പോഴായി പലരും പുനർനിർമ്മിച്ചിട്ടുണ്ട്, കടൽത്തീര സുഖവാസകേന്ദ്രങ്ങളിലും ചൂതാട്ടകേന്ദ്രങ്ങളിലും തീവണ്ടിപ്പാത മാതൃകകളിലും ഒരു പ്രബുദ്ധമായ ഇടമെന്ന തോന്നലുണ്ടാക്കുന്നതിനു വേണ്ടി പലരും കുമ്മായത്തിലും ഫൈബർ ഗ്ലാസിലും ദാവീദിനെ പുന:സൃഷ്ടിക്കാൻ വൃഥാ ശ്രമം നടത്തിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ഭീമാകാരമായ പ്രതിമകൾ
യൂണിവേഴ്സിറ്റി ഓഫ് വിർജീനിയ സ്കൂൾ ഓഫ് മെഡിസിൻ
യൂണിവേഴ്സിറ്റി ഓഫ് വിർജീനിയ സ്കൂൾ ഓഫ് മെഡിസിൻ (UVA SoM) വിർജീനിയ യൂണിവേഴ്സിറ്റിയുടെ കീഴിലുള്ള ഒരു ബിരുദ മെഡിക്കൽ വിദ്യാലയമാണ്. വിർജീനിയയിലെ ചാർലോട്ട്സ്‍വില്ലെയിലെ അക്കാദമിക് വില്ലേജിനോട് ചേർന്നുള്ള യൂണിവേഴ്സിറ്റി ഓഫ് വിർജീനിയ മൈതാനത്താണ് സ്കൂളിന്റെ സൗകര്യങ്ങൾ ഒരുക്കിയിരിക്കുന്നത്. 1819 ൽ തോമസ് ജെഫേഴ്സൺ സ്ഥാപിച്ച ഈ സ്ഥാപനം അമേരിക്കൻ ഐക്യനാടുകളിലെ ഏറ്റവും പഴക്കം ചെന്ന പത്താമത്തെ മെഡിക്കൽ സ്കൂളാണ്. യു‌എസ് ന്യൂസ്, വേൾഡ് റിപ്പോർട്ട് എന്നിവയുടെ അവലോകനപ്രകാരം ഗവേഷണാധിഷ്ഠിത മെഡിക്കൽ സ്കൂളുകളുടെ ഏറ്റവും മികച്ച ക്വാർട്ടൈലുകളിൽ സ്ഥിരമായ ഒരു സ്ഥാനം നേടിയ ഇത് 2020 ലെ കണക്കുകൾ പ്രകാരം പ്രാഥമിക പരിചരണ വിഭാഗത്തിൽ രാജ്യത്ത് ആറാം സ്ഥാനത്താണ്. ഡോക്ടർ ഓഫ് മെഡിസിൻ (എംഡി), ഡോക്ടർ ഓഫ് ഫിലോസഫി (പിഎച്ച്ഡി) എന്നീ ബിരുദങ്ങൾ നൽകുന്ന സ്കൂൾ ഓഫ് മെഡിസിന് വിർജീനിയ ഹെൽത്ത് സിസ്റ്റം, ഇനോവ ഹെൽത്ത് സിസ്റ്റം എന്നിവയുമായി അടുത്ത ബന്ധമുണ്ട്.
അവലംബം
വർഗ്ഗം:വിർജീനിയയിലെ സർവകലാശാലകളും കോളേജുകളും
ഡിലേ ലൈൻ മെമ്മറി
കമ്പ്യൂട്ടർ മെമ്മറിയുടെ ഒരു രൂപമാണ് ഡിലേ ലൈൻ മെമ്മറി, ഇപ്പോൾ കാലഹരണപ്പെട്ടു, അത് ആദ്യകാല ഡിജിറ്റൽ കമ്പ്യൂട്ടറുകളിൽ ഉപയോഗിച്ചിരുന്നു. ഇലക്ട്രോണിക് കമ്പ്യൂട്ടർ മെമ്മറിയുടെ പല ആധുനിക രൂപങ്ങളെയും പോലെ, ഡിലേ ലൈൻ മെമ്മറിയും പുതുക്കാവുന്ന മെമ്മറിയായിരുന്നു, പക്ഷേ ആധുനിക റാൻഡം-ആക്സസ് മെമ്മറിക്ക് വിരുദ്ധമായി, ഡിലേ ലൈൻ മെമ്മറിയ്ക്ക് തുടർച്ചയായ ആക്സസ് ഉണ്ടായിരുന്നു.
അനലോഗ് സിഗ്നലുകളുടെ വ്യാപനം വൈകിപ്പിക്കാൻ 1920 മുതൽ അനലോഗ് ഡിലേ സാങ്കേതികവിദ്യ ഉപയോഗിച്ചു. ഒരു ഡിലേ ലൈൻ ഒരു മെമ്മറി ഉപകരണമായി ഉപയോഗിക്കുമ്പോൾ, ഡിലേ ലൈനിന്റെ ഇൻപുട്ടും തമ്മിൽ ഒരു ആംപ്ലിഫയറും പൾസ് ഷേപ്പറുമായി ബന്ധിപ്പിച്ചിരിക്കുന്നു. ഈ ഉപകരണങ്ങൾ ഔട്ട്‌പുട്ടിൽ നിന്ന് ഇൻപുട്ടിലേക്ക് വീണ്ടും സിഗ്നലുകൾ പുനർനിർമ്മിക്കുന്നു, പവർ പ്രയോഗിക്കുന്നിടത്തോളം കാലം സിഗ്നൽ നിലനിർത്തുന്ന ഒരു ലൂപ്പ് സൃഷ്ടിക്കുന്നു. പൾസുകൾ നന്നായി രൂപം കൊള്ളുന്നുവെന്ന് ഷേപ്പർ ഉറപ്പാക്കുന്നു, മീഡിയത്തിലെ നഷ്ടം മൂലം ഉണ്ടാകുന്ന അപചയം നീക്കംചെയ്യുന്നു.
ഡിലേ ലൈനിലൂടെ ഡാറ്റ പ്രചരിപ്പിക്കുന്നതിനുള്ള സമയത്തിലേക്ക് ഒരു ബിറ്റ് കൈമാറാൻ എടുക്കുന്ന സമയത്തെ വിഭജിച്ചാണ് മെമ്മറി ശേഷി നിർണ്ണയിക്കുന്നത്. ആദ്യകാല ഡിലേ-ലൈൻ മെമ്മറി സിസ്റ്റങ്ങൾക്ക് ആയിരക്കണക്കിന് ബിറ്റുകളുടെ ശേഷി ഉണ്ടായിരുന്നു, പുനർക്രമീകരണ സമയം മൈക്രോസെക്കൻഡിൽ കണക്കാക്കുന്നു. അത്തരമൊരു മെമ്മറിയിൽ സംഭരിച്ചിരിക്കുന്ന ഒരു പ്രത്യേക ബിറ്റ് വായിക്കാനോ എഴുതാനോ, കാലതാമസത്തിലൂടെ ഇലക്ട്രോണിക്സിലേക്ക് ആ ബിറ്റ് പ്രചരിക്കുന്നതിന് കാത്തിരിക്കേണ്ടത് ആവശ്യമാണ്. ഏതെങ്കിലും പ്രത്യേക ബിറ്റ് വായിക്കാനോ എഴുതാനോ ഉള്ള കാലതാമസം പുനർക്രമീകരണ സമയത്തേക്കാൾ കൂടുതലല്ല.
കമ്പ്യൂട്ടർ മെമ്മറിയ്ക്കായി ഒരു ഡിലേ ലൈനിന്റെ ഉപയോഗം ജെ. പ്രെസ്പർ എക്കേർട്ട് 1940 കളുടെ മധ്യത്തിൽ എഡ്വാക്ക്(EDVAC), UNIVAC I പോലുള്ള കമ്പ്യൂട്ടറുകളിൽ ഉപയോഗിക്കുന്നതിന് വേണ്ടി കണ്ടുപിടിച്ചു. എക്കേർട്ടും ജോൺ മച്ലിയും 1947 ഒക്ടോബർ 31 ന് കാലതാമസ ലൈൻ മെമ്മറി സിസ്റ്റത്തിനായി പേറ്റന്റിനായി അപേക്ഷിച്ചു; പേറ്റന്റ് 1953 ൽ നൽകി. ഈ പേറ്റന്റ് മെർക്കുറി ഡിലേ ലൈനുകളിൽ ശ്രദ്ധ കേന്ദ്രീകരിച്ചു, പക്ഷേ ഇൻഡക്റ്ററുകളുടെയും കപ്പാസിറ്ററുകളുടെയും സ്ട്രിംഗുകൾ കൊണ്ട് നിർമ്മിച്ച ഡിലേ ലൈനിനേക്കുറിച്ചും ചർച്ച ചെയ്തു, മാഗ്നെറ്റോസ്ട്രിക്റ്റീവ് ഡിലേ ലൈനുകൾ, ചുറ്റളവിന് ചുറ്റുമുള്ള മറ്റെവിടെയെങ്കിലും ഒരു റൈറ്റ് ഹെഡിൽ നിന്ന് ചുറ്റളവിൽ ഒരു ഘട്ടത്തിൽ ഒരു റീഡ് ഹെഡിലേക്ക് ഡാറ്റ കൈമാറുന്നതിന് കറങ്ങുന്ന ഡിസ്കുകൾ ഉപയോഗിച്ച് നിർമ്മിച്ച ഡിലേ ലൈനുകൾ ഉണ്ട്.
ഫെലിക്സ് മാർപ്പാപ്പ
റോമൻ കത്തോലിക്കാ സഭയിലെ മൂന്ന് മാർപ്പാപ്പമാരും രണ്ട് പാപ്പാവിരുദ്ധപാപ്പാമാരും ഫെലിക്സ് മാർപ്പാപ്പ എന്ന പേര് സ്വീകരിച്ചിട്ടുണ്ട്.
ഇതും കാണുക
വർഗ്ഗം:മാർപ്പാപ്പമാർ വർഗ്ഗം:മാർപ്പാപ്പമാരുടെ പേരുകൾ വർഗ്ഗം:റോമൻ കത്തോലിക്കാ സഭയിലെ മാർപ്പാപ്പമാർ
മിർപൂർ, പഞ്ചാബ്
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് മിർപൂർ, പഞ്ചാബ്. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് മിർപൂർ, പഞ്ചാബ് സ്ഥിതിചെയ്യുന്നത്. മിർപൂർ, പഞ്ചാബ് വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് മിർപൂർ, പഞ്ചാബ് ൽ 169 വീടുകൾ ഉണ്ട്. ആകെ ജനസംഖ്യ 895 ആണ്. ഇതിൽ 470 പുരുഷന്മാരും 425 സ്ത്രീകളും ഉൾപ്പെടുന്നു. മിർപൂർ, പഞ്ചാബ് ലെ സാക്ഷരതാ നിരക്ക് 75.2 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. മിർപൂർ, പഞ്ചാബ് ലെ 6 വയസ്സിനു താഴെയുള്ള കുട്ടികളുടെ എണ്ണം 81 ആണ്. ഇത് മിർപൂർ, പഞ്ചാബ് ലെ ആകെ ജനസംഖ്യയുടെ 9.05 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 305 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 240 പുരുഷന്മാരും 65 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 84.26 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 59.02 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
മിർപൂർ, പഞ്ചാബ് ലെ 493 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
സെറസ്റ്റസ് സെറസ്റ്റസ്
സെറസ്റ്റസ് സെറസ്റ്റസ് അഥവാ സഹാറയിലെ കൊമ്പുള്ള അണലി (Saharan horned viper), മരുഭൂമിയിലെ കൊമ്പുള്ള അണലി ( desert horned viper). ഉത്തരാഫ്രിക്ക യിലും അറേബ്യൻ ഉപദ്വീപ് ലും കാണപ്പെടുന്ന വിഷമുള്ള അണലി വർഗ്ഗമാണ് ഇവ.ഇതിന്റെ മൂന്ന് ഉപകുടുംബങ്ങളേ കണ്ടെത്തിയിട്ടുണ്ട്.